... však ja som mal problémy s dunajskostredskou mafiou, ešte aj granát mi hodili...

Hoci podľa dostupných informácii mal Béla Bugár problémy s dunajskostredskou mafiou, avšak oficiálne tento čin nebol "pripísaný" pápayovcom, ale "neznámemu páchateľovi". Výrok preto hodnotíme ako neoveriteľný. Útok granátom sa stal v noci zo 4. na 5. mája 1996 v Šamoríne pri dome vtedajšieho poslanca NR SR a predsedu Maďarského kresťanskodemokratického hnutia Bélu Bugára. Neznámy páchateľ údajne netrafil služobné auto V slovenských médiách sa incident spomína pomerne konzistentne, najmä v rozhovoroch so samotným predsedom Bugárom, ako útok na majetok Bélu Bugára zo strany mafie so zámerom spôsobiť mu alebo jeho rodine prinajmenšom materiálnu škodu. V rozsiahlom rozhovore pre SME z roku 2007 predseda Bugár spomína na 90. roky, ako na obdobie kedy mal "problémy s mafiou", ktoré vyvrcholili útokom, keď mu "do dvora hodili granát." O osobu dnešného predsedu Mostu-Híd sa údajne zaujímala mafia, pretože sa na pôde parlamentu príliš zaujímal o aktivity podsvetia. Bugár neskôr otvorene hovoril o tom ako sa na neho v roku 1995 "zavesili" ľudia z podsvetia, ktorí ho vydierali. V ďalšom rozsiahlom rozhovore z roku 2014 Bugár na margo strachu zo správania sa poslancov v NR SR povedal: "Kto sa bojí, nech nechodí do lesa. Mal som problémy s mafiou. Nosil som zbraň. Spal som s odistenou zbraňou pod vankúšom. Hodili mi do domu granát. Keď sme boli v Dunajskej Strede, obkľúčili celú rodinu. Viem, čo znamená báť sa. Ale tohto by som sa mal báť?" Útočníci mali pochádzať z prostredia vtedy vplyvnej kriminálnej skupiny známej ako gang Pápayovcov pôsobiacej v 90. rokoch v Dunajskej Strede a okolí. Na základe siedmeho dielu dokumentárnej série Mafiáni z dielne RTVS o tom referovali viaceré články . Dátum zverejnenia analýzy: 08.03.2017 Naspäť Nahlásiť chybu

Útok
rozhovore
údajne
neskôr
rozhovore
siedmeho dielu
viaceré
články


Počúvajúc vyjadrenia diktátora (M.Kaddáfího pozn.) nemá to v úmysle, dokonca sa vyjadril, že jeho národ miluje, čo mu nebráni v tom, aby ho vraždil.

"Všetci moji ľudia ma milujú. Zomreli by za mňa". Takto sa vyjadril Kaddáfi v rozhovore v ABC.

vyjadril


Pre nás je schodnejší ten návrh, ktorý vychádza zo súčasného stavu, kde už dva roky konkrétne poslanci alebo od nich sa odvíjajúce platy ústavných činiteľov, to je asi 2600 osôb sú zmrazené...

Platy ministrov a poslancov a vysokých úradníkov sú už dva roky zmrazené .

dva roky
zmrazené


Kvalita podnikateľského prostredia sa nezlepšuje.

Je pravdou, že podnikateľské prostredie sa nezlepšuje. Výrok hodnotíme ako pravdivý. V prípade indexu konkurencieschopnosti, ktorý každoročne vypracúva Svetové ekonomické fórum (WEF), sa SR prepadlo zo 71. miesta v rokoch 2012-2013 na 78. miesto v rokoch 2013-2014. Index podnikateľského prostredia od PAS, hovorí o kvalite podmienok na podnikanie. Od posledného kvartálu v roku 2012 postupne stúpal, no je pravdou, že podľa posledných údajov za 4. štvrťrok 2013 nedosahuje úroveň z 2. štvrťroku 2012 - v čase nástupu vlády R. Fica. Dátum zverejnenia analýzy: 18.03.2014 Naspäť Nahlásiť chybu

71. miesta
78. miesto
Index podnikateľského prostredia


Je dnes úplne zrejmé, že výstavba diaľníc na Slovensku je úplne zastavená a pokiaľ ide o úsek, ktorý sa stavia je to len PPP projekt medzi Nitrou a Zvolenom.

Tvrdenie o úplnom zastavení výstavby diaľnic R. Fico používa veľmi často, nie je však pravdivé. V lete 2010 sa spustila výstavba R4 Košice- Milhosť. Hoci ide o rýchlostnú cestu počítame aj tento úsek, keďže z druhej časti výroku vyplýva, že R. Fico hovorí tak o diaľniciach ako aj rýchlostných cestách.

výstavba


Hranica s Ukrajinou, ktorá predstavuje do 100 kilometrov

Je skutočne pravdou, že s Ukrajinou má Slovensko hranicu dlhú takmer 100 kilometrov (presne 98 km). Výrok hodnotíme ako pravdivý.

hranicu


...so 40 percentnou korupciou. Stále sa o tom v európskych orgánoch rokuje, čo s korupciou a eurofondami na Slovensku.

Marian Kotleba vo svojom výroku odkazuje na mieru vnímania korupcie na Slovensku a nie na jej reálnu výšku. Miera vnímania korupcie na Slovensku je z pohľadu občanov vysoká. Podľa prieskumu Eurobarometer z októbra 2017 si až 85 % opýtaných myslí, že rozšírenosť korupcie je na Slovensku problémom. V Indexe vnímania korupcie, ktorým Transparency International meria vnímanie korupcie vo svete, Slovensko skončilo v roku 2017 na 54. mieste spomedzi 180 krajín so skóre 50 bodov zo 100 možných (čím viac bodov, tým nižšie vnímanie korupcie, pozn.). Európsky úrad pre boj proti podvodom (OLAF) začal v apríli 2018 na Slovensku vyšetrovanie v súvislosti s podvodmi pri čerpaní poľnohospodárskych dotácií EÚ. Nakoľko Marian Kotleba nerozlišoval medzi vnímaním korupcie a korupciou samotnou a nakoľko orgány EÚ o korupcii na Slovensku nerokujú, ale vyšetrujú ju, hodnotíme výrok ako nepravdivý. Až 85 % občanov Slovenska vníma podľa prieskumu Eurobarometer z októbra 2017 korupciu ako problém ( .pdf , s. 7). 42 % občanov uviedlo, že sa stretáva s korupciou v každodennom živote ( .pdf , s. 9). V prípade podnikateľov si 81 % myslí, že korupcia je súčasťou podnikania na Slovensku ( .pdf , s. 13). Korupcia v súvislosti s eurofondmi nie je výnimkou a začínajú sa objavovať aj názory , že: "eurofondy nám iba priniesli korupciu." Korupcia s eurofondmi je podľa riaditeľa Nadácie zastavme korupciu Pavla Sybila špecifická : "V diskusii o korupcii v eurofondoch sa teda nemôžeme baviť iba o úplatkoch, má mnoho foriem. Práve v týchto skrytejších formách môže mať o to smrteľnejšie následky – vytvára dojem, že eurofondy nepriniesli nič skutočne potrebné a užitočné, iba priniesli príležitosti pre korupciu." Podľa The Economist stojí korupcia EÚ približne 5 miliónov amerických dolárov ročne. V marci 2018 začal Európsky úrad v boji proti podvodom (OLAF) vyšetrovať nezrovnalosti v súvislosti s čerpaním poľnohospodárskych dotácií na východnom Slovensku, na ktoré upozornil zavraždený novinár Ján Kuciak. Vo svojej výročnej správe pre rok 2017 OLAF uvádza, že v sledovanom období 2013-2017 sa na Slovensku odhalilo 1 672 prípadov poberania agrodotácií, pri ktorých sa zistili nezrovnalosti. Následkom toho muselo Slovensko vrátiť až 11, 39 % z celkovej poberanej sumy, čo je najhorší výsledok spomedzi všetkých krajín EÚ ( .pd f, s. 43). Dátum zverejnenia analýzy: 11.06.2018 Naspäť Nahlásiť chybu

Eurobarometer
Indexe
vyšetrovanie
.pdf
.pdf
.pdf
názory
špecifická
The Economist
začal
.pd


Keď tu boli iné vlády, vlády, Smeru tak keď bol pokles cien, tak oni ho nepreniesli na občanov, nechali cenu stabilnú, ale my sme ten pokles cien na občanov preniesli, čiže mali lacnejšie energie v roku 2021 a v roku 2022 sa vlastne vrátili na úroveň 2019 – 2020.

Ceny energií sa na Slovensku vyvíjali oveľa priaznivejšie než v ostatných štátoch Európskej únie. Zatiaľ čo v EÚ vzrástli náklady na energiu o 25 %, na Slovensku cena plynu medziročne klesla o takmer 10 % a elektrina o 4,3 %.

Celkové výdavky za bývanie a energie stúpli slovenským domácnostiam v minulom roku iba o 1,3 %. Predpoklad pre zvyšovanie cien energií na Slovensku v roku 2022 je oproti iným krajinám EÚ oveľa miernejší. Očakáva sa, že cena plynu stúpne o maximálne 23 % a cena elektriny o 15 %.

Vplyv na túto skutočnosť má aj zníženie tarify za prevádzkovanie systému (TPS). Úrad pre reguláciu sieťových odvetví (ÚRSO) na konci roku 2021 znížil cenu tarify až o výrazných 33 %.

Je pravdou, že pred rokom 2021, a teda počas vlád Smeru-SD sa cena energií kontinuálne zvyšovala . Medzi rokmi 2016 a 2018 cena stúpla takmer dvojnásobne.

Ceny elektriny v prvej polovici roka 2019 boli 15,77 eur/mesačne, v prvej polovici 2020 to bolo 16,86 eur/mesačne.

Ceny plynu v prvej polovici roka 2019 boli 4,49 eur/mesačne, v prvej polovici 2020 to bolo 4,57 eur/mesačne.

Ceny znížil zvyšovala elektriny plynu


Keď sa bavíme o samotnej DPH-čke a zoberiete si aj prípad Bašternáka, tak v podstate ste vyplatili prvú tu veľkú vratku v tejto kauze v roku 2011, teda keď ste boli vo vláde (SaS, pozn.).

Tvrdenie o vyplatení prvej vratky DPH podnikateľovi Ladislavovi Bašternákovi v roku 2011 použil Robert Kaliňák na svoju "obhajobu" pred jednou zo schôdzí NR SR, venujúcich sa vyslovovaniu nedôvery k jeho osobe na poste ministra vnútra SR. Existenciu uvedenej vratky DPH nakoniec uznali aj médiá a poslanec NR SR Jozef Rajtár v tejto veci podal trestné oznámenie. Predmetný výrok Kaliňák adresoval strane SaS prostredníctvom oponenta v pravidelnej diskusnej relácii O 5 minút 12 a poslanca NR SR za túto stranu Rajtára. Ten však v roku 2011 nebol ani členom vlády SR, ani poslancom NR SR. Tiež je otázne, aký podiel na uvedenej vratke DPH mala strana SaS. Z toho dôvodu hodnotíme výrok ako zavádzajúci.

poslancom vyhlásil článok mal


Tá grécka cesta a ten grécky model a ten príklad s tými pravicovými nezodpovednými politikmi. Za posledných 30 rokov v Grécku 2/3 z tohoto obdobia vládli socialisti. Tí, ktorí zaviedli 10-násobne vyššie dôchodky, ako oni mohli vyplácať, boli práve socialisti.

Prehlad gréckych vlád za posledných 30 rokov:

vlád skutocne bola


...posledných 10 rokov počas môjho pôsobenia na ministerstve (...) sme implementovali schengenský informačný systém (...) fyzickú a technickú ochranu schengenskej hranice (...) vydávanie nových biometrických pasov (...)  klientských centier, ktoré sme takisto začali budovať počas toho môjho desaťročného pôsobenia na rezorte...

Ministerka vnútra Denisa Saková začala pre Ministerstvo vnútra po prvýkrát pracovať v roku 2007 na pozícii generálnej riaditeľky sekcie informatiky, telekomunikácií a bezpečnosti, kde pôsobila do roku 2010. Počas tohto obdobia sa Saková venovala projektom ako príprava vstupu Slovenska do Schengenského priestoru a Operačnému programu informatizácie spoločnosti ( OPIS ), ktorého výsledkom bolo mnoho elektronických služieb pre občanov. V rámci prípravy vstupu Slovenskej republiky do Schengenského priestoru sa Saková venovala prioritám ako implementácia schengenského informačného systému a vybudovanie systému ochrany hranice. Počas tohto obdobia bolo spustené aj vydávanie biometrických pasov. V rokoch 2010-2012 pracovala Saková mimo Ministerstva vnútra kam sa vrátila v roku 2012 ako vedúca služobného úradu a neskôr v roku 2016 sa stala štátnou tajomníčkou Ministerstva vnútra kde pôsobila až do jej vymenovania na pozíciu ministerky. Na pozícii štátnej tajomníčky Ministerstva vnútra sa Saková naďalej venovala budovaniu klientských centier a reforme verejnej správy ESO.Tento výrok teda hodntíme ako pravdivý.

OPIS služieb venovala spustené venovala


Až dnes sa to skúma, či je to (homosexualita, pozn.) dané DNA, geneticky, či je to ináč.

Názor, že homosexualita je spôsobená geneticky sa prvýkrát objavil v roku 1993, následne vzniklo niekoľko štúdií , ktoré sa zaoberali touto hypotézou. Posledná štúdia na túto tému sa objavila v roku 2014 a prišla so záverom, že homosexualita môže byť spôsobená geneticky (existuje tzv. "gay gene"), aj keď niektorí vedci tieto závery spochybňujú. Dankov výrok hodnotíme ako nepravdivý, keďže výskumy na túto tému prebiehajú vyše 20 rokov.

prvýkrát
objavil
niekoľko štúdií


...nevyhovujúci a havarijný stav (...) 142 kilometrov týchto ciest (krajských, pozn.).

Podľa aktuálnej analýzy ciest II. triedy v Trnavskom kraji, ktorú realizuje Slovenská správa ciest každý rok, je 182,8 km úsekov nevyhovujúcich a 25,7 km úsekov v havarijnom stave. Spolu je teda týchto ciest 208,5 km. Výrok kandidáta na post Trnavského samosprávneho kraja teda nebol fakticky pravdivý. Výrok Jozefa Viskupiča preto hodnotíme ako nepravdivý. Analýzu ciest realizuje každoročne Slovenská správa ciest (SSC). V dokumente Celkový prehľad stavu vozoviek cestných komunikácií SR, ktorú vydala SSC 1. januára 2017, ( .pdf , s. 73) sú cesty II. triedy rozdelené na základe ich stavu do kategórií "veľmi dobrý", "dobrý", "vyhovujúci", "nevyhovujúci" a "havarijný". Z hľadiska vyjazdených koľají a pozdĺžnej nerovnosti (IRI) je 4,2 %(22,1 km) ciest v Trnavskom kraji vo veľmi dobrom stave, 23,9 % (126,2 km) v dobrom stave, 32,3 % (170,3 km) vo vyhovujúcom stave, 34,7 % (182,8 km) v nevyhovujúcom stave a 4,9% (25,7 km) ciest je v havarijnom stave. V nevyhovujúcom a havarijnom stave je v Trnavskej župe teda spolu asi 208,5 km ciest druhej triedy. Údaj, ktorý vo svojom výroku Jozef Viskupič použil teda nie je presný. Najviac nevyhovujúcich a havarijných úsekov je v Banskobystrickom kraji, a to 297,6 km. Je možné, že Jozef Viskupič použil výsledok merania stavu ciest II. triedy podľa ukazovateľa "pozdĺžnej nerovnosti (IRI)", kde je dĺžka nevyhovujúcich úsekov v Trnavskom kraji 148,3 km a 14,9 km je v havarijnom stave. Výsledky prezentované vyššie sú z meraní na základe pozdĺžnej nerovnosti i vyjazdených koľají. Dátum zverejnenia analýzy: 18.10.2017 Naspäť Nahlásiť chybu

Slovenská správa ciest
.pdf


Vy poviete, že nejakí egreši v historických uniformách, ale tie uniformy znamenajú fašizmus, návrat k Hortymu režimu a my budeme na tom, počkajte, však ja som tú bezpečnú radu viedol, tak viem o čom tam išlo.

Koordinátor hnutia, ktorý nechcel uviesť svoje meno pre denník pravda.sk uviedol "Hoci sú informácie o náboroch na internete už niekoľko mesiacov, polícia ich nepreverovala. Nebolo prečo. V Dunajskej Strede sa zišlo asi 40 ľudí. Bolo to v jednom bare, uniformy sme oblečené nemali." Súvis uniforiem s Horthym sa zistiť nepodarilo.

pravda.sk


...niekoľko desiatok tisíc ľudí na Slovensku nemá ani dokončené základné vzdelanie...

Štatistický úrad Slovenskej republiky uvádza štatistiky sčítania obyvateľstva podľa najvyššieho dosiahnutého vzdelania pre rok 2011, kedy prebehlo sčítanie obyvateľstva. Vo všeobecnosti uvádza, že 846 321 obyvateľov je bez vzdelania (teda ide o niekoľko sto tisíc). Počet ľudí, ktorí nemajú základné vzdelanie a zároveň sú evidovaní ako nezamestnaní je okolo 22 tisíc, preto Kollárov výrok hodnotíme ako pravdivý. TASR uviedla pre portál teraz.sk, že UPSVaR eviduje 113 000 ľudí ako dlhodobo nezamestananých , ktorí majú len základné vzdelanie alebo ho nemajú ukončené vôbec. UPSVaR eviduje 112 000 nezamestnaných, ktorí ukončili základnú školu a 22 tisíc nezamestnaných s neukončeným základným vzdelaním. Dátum zverejnenia analýzy: 08.02.2016 Naspäť Nahlásiť chybu

Štatistický úrad
nezamestananých
vzdelanie
UPSVaR


Je fakt, že sme im tam nechali 300 miliónovú rezervu práve na to, aby vykrývali takéto položky, ale v skutočnosti náš plán bol ju ani neminúť práve preto, aby sme znížili deficit...

Počiatek sa už v minulosti vyjadril, že na jeden konkrétny účet kapitoly Všeobecná pokladničná správa zhromaždil 300 mil. eur . Konkrétny dôkaz o tom však nemáme.

300 mil. eur


Vy ste hovorili o tom, že 20% (môže ísť do správneho fondu, pozn.), sú to 4%.

Štyri percentá to boli do roku 2007, odvtedy je to 3,5 percenta.

do roku 2007, odvtedy


V tejto veci (predaj SPP, pozn.) bolo začaté trestné stíhanie pre machináciu vo verejnej súťaži. A podstata tohto trestného stíhania spočívala v tom, že Gas de France - Ruhrgas dostali informácie, že sú sami v súťaži.

Podobný výrok o začatí trestného stíhania ohľadom privatizácie SPP sme overovali už v minulosti ( O5M12 , 29. januára 2013).

Správa o procese privatizácie SPP

(.rtf)

Mikloš

SME


Odchádzajúca vláda pripravila zdroje na to, aby zvyšovanie platov lekárov a sestier bolo reálne kryté. 40 miliónov vyšší výber zdravotného poistenia, 40 miliónov výnos alebo ušetrenie na liekovej reforme, 50 miliónov rezerva, ktorá bola rozpustená k 1.júlu, tu rezervu tam predsa nechal Ivan Mikloš ako minister financií, schválila to Národná rada.

Čísla, ktoré používa Viliam Novotný sú skutočne v princípe presné, avšak ich kontext nie je taký, v akom ich poslanec používa. Spomínaná 50 miliónová rezerva napríklad nebola produktom vládneho plánu, ale navrhol ju vtedy opozičný SMER. Podobne zisky z iného výberu zdravotného poistenia vyšli z produkcie SMERu. Výrok preto považujeme za zavádzajúci. Podľa článku SME z 23.3.2012 bude na zvýšenie miezd lekárov a sestry v roku 2012 potrebných približne 117 miliónov. Podľa správy TASR by zo zmeny výberu poistného mal štát získať dodatočných približne 30 miliónov eur. Tento zákon však predkladal poslanec Raši zo strany SMER a stalo sa tak až 17.4.2012, teda už po výmene vlády. Rezerva 50 miliónov pre potreby zdravotníctva skutočne vznikla za doby ministra Mikloša. Jej vznik však iniciovala strana SMER, ktorá ňou podmienila svoju podporu štátnemu rozpočtu. Podľa správy agentúry SITA z 15.2.2012, ministerstvo zdravotníctvo, vtedy ešte pod vedením Ivana Uhliarika, skutočne vyhlásilo, že 50 miliónová rezerva nie je potrebná a zatiaľ pre ňu nemá žiadne špeciálne využitie. TASR 26.4.2012 uvádza, že Uhliarik s touto rezervou pri zvyšovaní platov počítal: „Poslancov som upozorňoval, že ak zákon schvália, na vyššie platy sestier sa musia použiť peniaze z úspor v liekovej reforme (40 miliónov eur v roku 2012), peniaze z lepšieho výberu poistného (30 miliónov eur) a prípadne rezervy v štátnom rozpočte (50 miliónov eur) vyjadril sa Uhliarik. Čo sa týka spomínaných 40 miliónov, ktoré majú byť ušetrené na základe liekovej reformy, toto číslo sa zhoduje s údajom z analýzy ministerstva zdravotníctva z apríla 2012. Dátum zverejnenia analýzy: 24.09.2012 Naspäť Nahlásiť chybu

SME TASR skutočne iniciovala SITA TASR analýzy


Má dnes Slovensko najvyššiu nezamestnanosť za posledných šesť rokov? Má.

Jedná sa o mieru nezamestnanosti, ide o údaje, ktoré vydalo Ústredie práce koncom februára, podľa ktorých miera nezamestnanosti v januári stúpla na takmer šesťročné maximum 12,98%, pričom horšie výsledky boli naposledy vo februári 2005. Tabuľku nezamestnanosti nájdete na pravda.sk .

pravda.sk


Je pravda, že aj my sme prezentovali, že sme proti akémukoľvek zvyšovaniu daní. A vzhľadom na to, že máme štyri hlasy, ako nejako nezmôžeme proti tomu nič...

Hnutie Obyčajní ľudia je proti akémukoľvek zvyšovaniu daní (bod 15).

Obyčajní ľudia


My sme im (učiteľom, pozn.) povedzme v rámci reformy znížili ten počet povinných predmetov a majú 30% absolútne slobodnú voľbu na to, aby učili, čo chcú, ako chcú, v akom tempe a by som povedal s akým obsahom.

V čase keď bol Ján Mikolaj ministrom školstva bol prijatý zákon, ktorý umožnil školám, aby si do istej miery prispôsobili Štátny vzdelávací program (ŠVP). Pomer voliteľných predmetov z celkového počtu hodín (voliteľné + povinné predmety, pozn.) nie je však na úrovni 30% ako uvádza J. Mikolaj. Túto úroveň v súčasnosti presahujú len bilingválne gymnáziá, zatiaľ čo v prípade ostatných škôl je podiel voliteľných predmetov výrazne nižší. Výrok preto hodnotíme ako nepravdivý. Zákon o výchove a vzdelávaní (tzv. školský zákon) bol v NR SR schválený 22. mája 2008. Z jeho znenia vyplýva (§ 5 až 7), že na základe ŠVP je určený počet voliteľných a povinných predmetov a v súlade s ním riaditelia škôl po prerokovaní s pedagogickou radou školy a radou školy vydávajú školský vzdelávací program. Toto vlastne umožňuje jednotlivým školám prispôsobiť si do istej miery (v rovine voliteľných predmetov, pozn.) vzdelávacie programy podľa vlastných predstáv. V nasledujúcej tabuľke sú aktuálne údaje o počte voliteľných a povinných predmetov pre jednotlivé typy škôl: I. stupeň ZŠ II. stupeň ZŠ 4 a 8 ročné gymnáziá bilingválne gymnáziá Povinné hodiny spolu 76 115 93 102 Voliteľné hodiny 20 31 31 50 Počet hodín spolu 96 146 124 152 Podiel voliteľných hodín z celkového počtu hodín 20,83% 21,23% 25% 32,89% ZDROJE: ŠVP - Rámcové učebné plány: I. stupeň ZŠ , II. stupeň ZŠ , 4 a 8 ročné gymnáziá a bilingválne gymnáziá POZN.: Uvádzané údaje sa týkajú škôl s vyučovacím jazykom slovenským. Školy s vyučovacím jazykom národnostných menšín majú vo všeobecnosti ešte nižší podiel voliteľných hodín. Dátum zverejnenia analýzy: 09.12.2013 Naspäť Nahlásiť chybu

schválený

znenia

I. stupeň ZŠ

II. stupeň ZŠ


Viete, s tým, či som komentoval, či nie, ja som o Súdnej rade hovoril už pred 5, 6 rokmi, len nikdy sa to do médií nedostane. Z prezidentského paláca média majú úplne iný záujem niečo napísať ako to, čo sa pozitívne tam robí. Takže v tomto prípade je tomu minimálne, ak to chcem presne povedať, tak už pred voľbami prezidentskými do druhého kola s pani vtedy spolukandidátkou Radičovou som hovoril o Súdnej rade, kde som hovoril už o tom, že sa dá rozdeliť, kde som hovoril aj o tom, ako by mala Súdna rada vyzerať. Dokonca moja predstava bola, že prečo by jeden z tých členov Súdnej rady nemohol byť aj jeden z tretieho sektoru.

Nie je pravdou, že médiá nevenovali pozornosť Gašparovičmu návrh o zmene Súdnej rady. Správu TASR z decembra 2011 o Gašparovičovom návrhu reformy súdnictva, prevzali viaceré média, napr. portál sme.sk , hnonline.sk .

sme.sk

hnonline.sk


...Pretože mňa, hoci nie som v parlamente, Smer-sociálnu demokraciu a Ľudovú stranu HZDS niekto obviňuje, že sme zablokovali nejakú schôdzu a že sme nechceli rokovať o problematike európskeho záchranného balíka. Hoci teda pripomínam, že nebolo o čom rokovať, pretože žiadny návrh na bilaterálnu pôžičku nebol predložený, nebol predložený žiadny návrh na ratifikáciu, jednoducho nebolo nič.

Schôdza, ktorú opozícia zvolala, a ktorá sa nakoniec v podstate nekonala, mala prijať podľa jej zvolávateľov uznesenie (.pdf), ktoré len vyzývalo vládu predložiť „stanovisko k dohode o poskytnutí finančnej pôžičky Grécku“, plus si „vyhradzuje právo prerokovať a schváliť“ Dohodu o poskytnutí financií Grécku, ktorú vláda aj tak musí predložiť parlamentu na schválenie.

uznesenie


...v nezamestnanosti, sme mali vo vládnom programe, že ju chceme znížiť pod 10%. Dnes máme pod 7%.

V programovom vyhlasení vlády pre obdobie 2016-2020 si vláda skutočne dala za cieľ znížiť nezamestnanosť pod 10 %: „Prioritným cieľom vlády v oblasti zamestnanosti je podporou hospodárskeho rastu vytvoriť ďalších 100 000 pracovných miest a znížiť nezamestnanosť pod hranicou 10%.“ ( .pdf , s. 29). Na základe najnovších údajov Úradu práce sociálnych vecí a rodiny je miera evidovanej nezamestnanosti k 31. augustu 2017 na Slovensku na úrovni 6,54 % ( .xlsx , s. 3). Na základe týchto údajov hodnotíme výrok ako pravdivý.

.pdf
.xlsx
nezamestnaných
7,7%
8,1 %
ÚPSVaR
ŠÚ SR
tretia vláda Roberta Fica


...dokonca ešte je tu jedna povedal by som podaná ruka tých spomínaných troch koaličných strán v tom, že sme prejavili by som povedal úplne až krajný kompromis a snahu sa dohodnúť v tom, že sme ochotní podporiť meno, s ktorým príde SDKÚ-DS (ohľadne kandidáta na generálneho prokuratúra, pozn.).

V tomto zmysle sa vyjadril napríklad Béla Bugár. Ako uvádza TASR: „Podľa predsedu Most-Híd Bélu Bugára jeho strana, SaS i KDH boli ochotné podporiť kandidáta SDKÚ-DS, nebolo to však akceptované.“

vyjadril
Bélu Bugára


(Bugár: viete ako ste zradil vládu Ivety Radičovej, ) … aj vaši traja poslanci (poslanci Most-Híd)

Matovič referuje k hlasovaniu o dôvere ktorým predčasne padla vláda Ivety Radičovej. V októbri 2011 boli pri hlasovaní o eurovale spojenom s hlasovaním o dôvere vláde traja poslanci klubu MOST-HÍD Ondrej Dostál, Peter Osuský a Peter Zajac neprítomní, a tak nepriamo odmietli podporiť pokračovanie vlády Ivety Radičovej. Tento výrok preto považujeme za pravdivý.

hlasovaní


Poslanci SaS predložili do parlamentu návrh na zavedenie životných  partnerstiev, inými slovami registrovaných partnerstiev. Odvolávajú sa na programové vyhlásenie vlády, ktorej sú stále členom, hoci ide o jeho zjavné porušenie. Keby to tak nebolo, životné partnerstvá by SaS navrhla už dávno.

Návrh zákona o životnom partnerstve, ktorý predkladá SaS, nie je zjavným porušením programového vyhlásenia vlády. Programové vyhlásenie však explicitne obsahuje zmienku, že vláda chce zlepšiť legislatívu v oblasti majetkových práv, týkajúcich sa osôb žijúcich v spoločnej domácnosti, a nikde neupravuje, či sa takýto zákon môže týkať osôb rozličného či rovnakého pohlavia. Výrok Anny Záborskej označujeme ako nepravdivý.

Dňa 24. augusta 2022 predložili viacerí poslanci SaS návrh zákona, ktorý má zmeniť a doplniť Občiansky zákonník. Návrh zákona pochádza z dieľne poslancov Jany Bittó Cigánikovej, Jarmily Halgašovej, Tomáša Lehotského, Vladimíry Marcinkovej a Petra Osuského. Hlavnou myšlienkou návrhu je „zlepšiť legislatívu v oblasti majetkových práv, týkajúcu sa osôb žijúcich v spoločnej domácnosti” ( .pdf , 1). Jedná sa o doplnenie inštitútu partnerského spolužitia do slovenského právneho poriadku. Prakticky to znamená, že dve osoby rovnakého alebo rôzneho pohlavia by mohli uzavrieť partnerské spolužitie spísaním prejavu vôle do notárskej zápisnice. Z toho by plynuli oprávnenia voči osobám žijúcim v partnerskom spolužití v oblasti dedenia, informovanosti o zdravotnom stave, nároku na ošetrovné a v ďalších situáciách týkajúcich sa majetkových a iných práv ( .pdf , s. 1).

Predkladatelia návrhu sa odvolávajú v dôvodovej správe na programové vyhlásenie vlády (PVV) v oblasti zlepšenia legislatívy v oblasti majetkových práv, týkajúcich sa osôb žijúcich v spoločnej domácnosti, čo je v súlade so znením programového vyhlásení vlády ( .pdf , s. 17). PVV sa neohradzuje voči partnerstvám rovnakého pohlavia ani voči prijatiu legislatívy na zlepšenie podmienok pre takéto páry. Sekcia PVV o rodine (s. 42) sa zameriava na benefity a návrhy, ako zlepšiť podmienky pre rodiny, hlavne s deťmi. V sekcii ľudských práv a občianskej spoločnosti sa rozoberá spolupráca s mimovládnym sektorom a dôležitosť občianskej spoločnosti (s. 16). Návrh zákona jednoznačne nie je porušením PVV.

Nie je ani porušením koaličnej zmluvy, pod ktorú sa predsedovia koaličných strán podpísali. Avšak v koaličnej zmluve sa píše, že v prípade zákonov týkajúcich sa zvýšenia ochrany života musí návrh vopred prerokovať. V rovnakom bode je napísané, že koaliční partneri chcú zlepšiť legislatívu v oblasti majetkových práv pre osoby žijúce v spoločnej domácnosti ( .pdf , s. 3).

Na tlačovej besede sa Ondrej Dostál vyjadril, že daný návrh o partnerskom spolužití nie je rovnaký ako návrh zákona o registrovaných partnerstvách ( video , 2:05). Životné partnerstvo alebo registrované partnerstvo je definované ako forma právneho uznania spolužitia dvoch osôb, ktorým sa zákonne vymedzuje vzájomné práva a povinnosti. Návrh v súčasnej podobe by však umožnil životné partnerstvá uzavrieť aj osobám rovnakého pohlavia, dá sa preto považovať za de facto návrh zákona o registrovanom partnerstve.

Návrh o registrovaných partnerstvách poslanci SaS predkladali už aj, napríklad, v roku 2018 alebo 2021 , pričom hlasovanie dopadlo neúspešne. Strana SaS vo svojom programe na roky 2020 - 2024 má uvedené zavedenie práva na registrované partnerstvá pre osoby rovnakého pohlavia a zavedenie inštitútu životného partnerstva pre osoby rovnakého alebo rozdielneho pohlavia (s. 211).

predložili .pdf uzavrieť .pdf .pdf .pdf video definované 2018 2021 programe


Čo hodnotím menej pozitívne, je, že naozaj sa tam potom (po odstúpení Čaploviča, pozn.) vystriedali dvaja ministri. Každý v podstate, prvý tam bol štyri mesiace alebo päť mesiacov, ťažko to počítať.

Podľa Úradu vlády sa na poste ministra školstva, vedy, výskumu a športu SR počas tejto vlády vystriedali celkovo traja predstavitelia. Beblavý vo výroku referuje k ministrom ktorí funkciu vykonávali po odvolaní prvého ministra Čaploviča. Keďže sa na tomto poste po Čaplovičovi vystriedali zatiaľ dvaja ďalší predstavitelia, a prvý z nich (Pellegrini) funkciu zastával päť mesiacov, výrok hodnotíme ako pravdivý. Ako prvý, D. Čaplovič zotrval vo svojom úrade viac ako dva roky a to od začiatku apríla 2012 do júla 2014. Po ňom sa ministerského kresla ujal P. Pellegrini na obdobie dlhšie ako štyri mesiace a to konkrétne od začiatku júla do konca novembra minulého roka. Súčasný minister, J. Draxler vykonáva túto funkciu od konca novembra minulého roka, čo sú v súčasnej dobe tri mesiace. Dátum zverejnenia analýzy: 02.03.2015 Naspäť Nahlásiť chybu

Úradu vlády


Aj pani premiérka po stretnutí s ním vyjadrila, že modernizácia armády, (k nej pozn.) ozaj vláda zaujme pozitívne stanovisko.

"Ubezpečila som, že Slovenská republika je pripravená prijať stratégiu reorganizácie a modernizácie našich ozbrojených síl," informovala premiérka I. Radičová generálneho tajomníka NATO. "Potrebujeme reagovať na modernizačné trendy 21. storočia, je však tiež potrebné, aby sa zdroje využívali maximálne efektívne" zdôraznila I. Radičová.

informovala


Je tu Most-Híd, ktorý hovorí o dohodách pre dôchodcov. Je tu Slovenská národná strana, ktorá hovorí o 13-tych a 14-tych platoch. No a je tu Smer-sociálna demokracia, ktorý hovorí o vyšších príplatkoch za prácu v noci, v sobotu, v nedeľu, počas štátneho sviatku. Zákaz sociálneho dumpingu a ďalšie veci.

Premiérom uvedené opatrenia sú súčasťou prvého sociálneho balíka vlády, ktoré boli schválené 14. februára 2018. Strana Most - Híd presadila, aby dôchodcovia pri práci na dohodu získali rovnakú odvodovú výnimku, akú majú v súčasnosti študenti stredných a vysokých škôl. Pri práci na dohodu budú môcť od 1. júla 2018 zarobiť do 200 eur bez toho, aby im časť výplaty zhltli odvody. Slovenská národná strana úspešne presadila svoj návrh 13. a 14. platu. Prvýkrát má byť 13. plat vyplatený v júni 2018. Čo sa týka myšlienky príplatkov za prácu v noci, cez sviatky a víkendy, tá pôvodne vzišla z dielne hnutia OĽANO-NOVA, keď ešte v apríli 2017 o ich návrhu ani jeden poslanec Smeru, SNS a Most-Híd nehlasoval „za“. Napokon vládny Smer-SD tieto príplatky zahrnul aj vo svojom v poradí už štvrtom sociálnom balíčku z októbra 2017. Príplatky by sa tak mali zvyšovať v dvoch fázach, pričom prvá by mala nastať už 1. mája 2018. Do Zákonníka práce bolo taktiež zakotvené opatrenie v podobe (čiastočného) zákazu sociálneho dumpingu. Výrok hodnotíme ako pravdivý.

schválené
Most - Híd
Slovenská národná strana
predstavili
priniesla
vyplatiť
zmenách
Novela


V podstate zvýšenie platov za 4 roky, ktoré som dosiahol z 12 500 na 18 000 korún na priamy plat, to ako bolo málo?

Martin Fronc sa stal ministrom školstva SR 16. októbra 2002 a končil 8. febrára 2006. Podľa tabuliek UIPS bola priemerná mzda pedagogického zamestnanca v regionálnom školstve za rok 2002 13044 Sk v príspevkových organizáciách, 12961Sk rozpočtových. V roku 2006 to priemerne bolo 18116 Sk. Výrok Martina Fronca hodnotíme napriek menším nepresnostiam ako pravdivý. Za obdobie Martina Fronca vo funkcii ministra školstva došlo k navýšeniu platu pedagogických zamestnancov z cca. 13000 Sk na cca. 18000 Sk.

tabuliek


Ak chceme mať také dane, ako majú Bulhari 10%...

Výška dane z príjmov PO a FO v Bulharsku je v r. 2012 vo výške 10 % ako tvrdí Peter Kažimír - tabuľka je spracovaná na základe údajov z publikácie Daňové trendy v Európskej únii (.pdf), s. 28 a 29.

Daňové trendy v Európskej únii


Minulého roku tu bola významná anglo americká firma McKinsey, ktorá hodnotila naše školstvo. Z 22 štátov, na základe vstupov, ktoré sa dávajú do školstva, keď to prepočítali tie vstupy na učiteľa a na žiaka sme druhý na svete, čo sa týka tej kvality.

Výrok hodnotíme ako pravdivý hoci D. Čaplovič neuvádza presné číslo hodnotených krajín. Nepresnosť v počte hodnotených krajín môže byť spôsobená aj tým, že nemáme k dispozícii štúdiu, ktorú si dalo interne vypracovať Ministerstvo školstva SR, ale štúdiu voľne dostupnú na stránkach McKinsey & Company. D. Čaplovič pravdepodobne hovorí, o štúdii, ktorú si dalo interne vypracovať Ministerstvo školstva od spoločnosti McKinsey & Company. O čiastočných výsledkoch informoval denník Hospodárske noviny 23. augusta 2011. Podľa štúdie (s.15) McKinsey & Company sa Slovensko umiestnilo na druhom mieste za Chorvátskom čo sa týka veľkosti výdavkov na žiaka a dosiahnutého hodnotenia kvality výstupu podľa PISA 2000. Inými slovami, hodnota kvality vzdelanie žiakov je vzhľadom na veľkosť vstupu skutočne druhá najlepšia v meraných krajinách. V zmienenej štúdii je hodnotených 67 krajín. * výrok opravený 21. septembra 2011 Dátum zverejnenia analýzy: 17.09.2012 Naspäť Nahlásiť chybu

Hospodárske noviny
štúdie


Ja som bol teraz protestovať, alebo podporiť protesty proti extrémistom, proti fašistom v Sabinove, v Košiciach.

Predseda politickej strany Progresívne Slovensko Michal Truban sa zúčastnil protestu proti mítingu strany Ľudová strana - Naše Slovensko v Sabinove 15. januára aj v Košiciach 17. januára. Jeho tvrdenie preto hodnotíme ako pravdivé.

Sabinove Košiciach


...úspešný živnostník alebo zamestnanec musí platiť 25% daň z príjmu, ale megalomansky veľká firma, ktorej dovolí sprivatizovať rúru pod Slovenskom, (…) firma Eustream, J&T platia len 22-percentnú daň.

Daň z príjmu právnických osôb v súčasnosti dosahuje 22 % (.pdf). Naproti tomu ak príjem fyzickej osoby, živnostníka či zamestnanca, presiahne 176,8-násobok platného životného minima, daň z tejto časti príjmu predstavuje 25 % (.pdf). Výrok hodnotíme ako pravdivý.

Spomínaná spoločnosť Eustream sa zaoberá tranzitnou potrubnou prepravou zemného plynu cez územie Slovenska, pričom predstavuje energetické prepojenie medzi Spoločenstvom nezávislých štátov a Európskou úniou.

Sadzba dane z príjmov právnických osôb, akou je napríklad spoločnosť Eustream, je v súčasnosti 22 % .

Sadzba dane z príjmov fyzických osôb podľa aktuálneho Zákona o dani z príjmov:

"19 % z tej časti základu dane, ktorá nepresiahne 176,8-násobok sumy platného životného minima vrátane"

"25 % z tej časti základu dane, ktorá presiahne 176,8-násobok platného životného minima"

Podľa Finančnej správy SR (.pdf) je 176,8-násobok sumy platného životného minima v súčasnosti 35 022,31 eur. Ak teda príjmy živnostníka alebo zamestnanca presiahnu túto sumu, sadzba dane zo základu dane je 25 % .

22 %
25 %
Eustream
22 %
Zákona
Finančnej správy SR
25 %


...my keď máme stále viac dôchodcov (...) keď máme stále viac dôchodcov, ktorí žijú stále dlhšie, tak jednoducho to je taký silný nápor na dôchodkové poistenie, že tie dôchodky budú klesať. A to nehovorím ja, to hovorí Rada pre rozpočtovú zodpovednosť ...

Rada pre rozpočtovú zodpovednosť zverejnila komentár k problematike zavedenia stropu dôchodkového veku. V komentári skutočne upozorňuje, že vplyvom zavedenia stropu dôchodkového veku môže dôjsť k poklesu výšky dôchodkov. Výrok hodnotíme ako pravdivý. V komentári sa uvádza nasledovné:

komentár
doložka vplyvov


Naše vyhlásenie zhruba pred dvoma týždňami, keď to vyzeralo, že žiadne rokovania nie sú, lekári sa sťažovali, že sa nerokuje, chceli sa stretávať, chceli sa dohodnúť, tak jednoducho áno, buchli sme po stole a povedali sme, že v prípade, ak na nebude sa s nimi rokovať v prípade, ak nedôjde k dohode, tak my v takejto vláde nebudeme.

V polovici novembra bola situácia ohľadom vyjednávaní o podmienkach lekárov veľmi nejasná a panovali obavy, že sa odbory s vládou nakoniec nedohodnú. Vzhľadom na nepriaznivú situáciu v zdravotníctve a vyjednávania na bode mrazu vydal Boris Kollár stanovisko , že hnutie Sme Rodina viac nebude členom menšinovej vlády, ak sa jej členovia nezhodnú na dohode s lekármi. Rovnaký názor neskôr zopakoval v relácii V politike na TA3, kde sa vyjadril (čas: 8:35), že nemá v úmysle zotrvávať vo vláde, ktorá bude “hrobárom zdravotníctva” a zapríčiní “rozpad zdravotníctva”. Medzičasom sa vláda s odborármi dohodla na výraznom zvýšení platov zdravotníkov. Ak by k takej dohode neprišlo, 2100 zdravotníkov plánovalo k 1. decembru 2022 prestať pracovať. Výrok preto hodnotíme ako pravdivý.

stanovisko vyjadril dohodla


Predseda republikovej rady (SMK, pozn.) napríklad fakticky sa pripojil k tomu, čo hovorí predseda maďarského parlamentu, že Most-Híd to sú len Slováci, ktorí vedia po maďarsky a sú zradcovia.

Počas návštevy v Rumunsku predseda maďarského parlamentu László Kövér údajne označil politikov strany Most-Híd „ za slovenských politikov, ktorí hovoria dobre po maďarsky " a nazval ich " zradcami maďarského národa ". Predseda republikovej rady SMK napísal na túto tému niekoľko blogových príspevkov, avšak v žiadnom z nich sa k tvrdeniu Kövéra nepripojil. Je pravda, že jeho slová sa dajú interpretovať rôzne, avšak priame prihlásenie sa k slovám predsedu maďarského parlamentu sme nenašli. Výrok hodnotíme ako zavádzajúci.

Na kritické slová Kövéra z návštevy Rumunska upozornila na sociálnej sieti poslankyňa NR SR za Most-Híd Edita Pfundtner. Tá na sociálnu sieť napísala: „ Predseda maďarského parlamentu počas svojej návštevy Rumunska napriek tomuto výroku sa opätovne pustil do kritiky zastúpenia Maďarov v slovenskom parlamente a nepriamo nás označil za „slovenských politikov, ktorí hovoria dobre po maďarsky“ a nazval nás „zradcami maďarského národa “.

Súčasným predsedom republikovej rady Strany maďarskej komunity je od júla 2016 Péter Őry, ktorý vo svojich blogových príspevkoch viackrát odsúdil rozpad strany SMK a taktiež vznik strany MOST-HÍD. Őry napísal niekoľko blogových príspevkov do diskusie o slovách Kövéra. Prvý jeho príspevok (v maďarčine) hľadá paralelu medzi vydarenou spoluprácou maďarských strán vo voľbách v Rumunsku, a medzi šancou na volebnú spoluprácu strán SMK a Most-Híd. V článku nie je vyjadrená explicitná podpora a súhlas so slovami Kövéra, Őry sa snaží podať kontext v akom to vyjadrenie (podľa neho) malo odznieť. Podľa neho národnostné menšiny stoja na rázcestí, kedy si musia vybrať zo spolupráce, alebo sa " podradia národným väčšinovým silám, ktoré vedú k asimilácii ". Őryho názor je podľa článku teda taký, že v slovách predsedu maďarského parlamentu išlo o výzvu na spoluprácu pre dobro maďarského národa. Őry tento postoj označil za " statočnejší ako s s každým koketujúca bezvýznamnosť a vyprázdnenie, ktoré sa pretvarujú za politicú korektnosť ". Článok je ukončený úvahou, že namiesto slov Kövéra by sa mal každý zaoberať s tým, ako a čo urobiť v prospech maďarskej menšiny na Slovensku.

Druhý Őryho článok (v maďarčine) vyjadruje nedôveru v to, že Most-Híd aj so svojimi členmi, ktorí majú slovenskú národnosť, vie bojovať za zásadné témy maďarskej menšiny. " Strana Most-Híd nemá poslanca slovenskej národnosti, ktorý by hlasoval za návrh zákona o dvojitom občianstve (a pritom je fakt, že príležitosť mali, avšak neschválili). " V článku sú spomenutí politici ako Šebej alebo Chmel, ktorí " patria k najtolerantnejšími z väčšinového národa, ale ani oni nie sú schopní toho, aby bránili najdôležitejšie záležitosti ktoré sú nevyhnutné k zachovaniu maďarskej menšiny ".

označil upozornila predsedom príspevok Druhý


Poďme raz verejnosti, ale pravdepodobne na to treba jednu celú reláciu, povedať, akého bakelitového trabanta ste to na ministerstve dopravy vytendrovali na úseku Dubná Skala - Turany. Takže preto hovorím, že opatrne s tými číslami, pretože nie je môžné, ak štátna expertíza hovorí, že úsek má hodnotu 260 mil. ?, ho vytendrovať za 130 mil. ?

Pravda.sk (26.október. 2011): Zmluvu o projektovaní a výstavbe diaľnice D1 Dubná Skala - Turany podpísala Národná diaľničná spoločnosť, a.s. so spoločnosťou Váhostav - SK, a.s. Výstavba vyše 16-kilometrovej diaľnice pri Martine má stáť 137,75 mil. eur bez dane z pridanej hodnoty a trvať tri roky. Zmluvná cena je o 59 % alebo skoro o 200 mil. eur nižšia v porovnaní s pôvodnou predpokladanou hodnotou prác 334,72 mil. eur.

Pravda.sk

Sme.sk

MDVaRR


Nie som za rušenie vlakov zadarmo, ani obedov zadarmo. Myslím, že som sa vyjadrila v médiách iba tak, že v prípade, ak by parlament rozhodol o zrušení tohto opatrenia, že by som taký predpis nevetovala.

Zuzana Čaputová sa vyjadrila, že by rešpektovala rozhodnutie parlamentu v prípade, v prípade ak by schválil zákon na zrušenie vlakov zdarma. Čaputová ocenila pozitíva obedov zdarma pre žiakov, nevyjadrila sa priamo k možnosti vetovania či nevetovania prípadného návrhu na ich zrušenie, z jej vyjadrenia skôr vyplýva, že by bola za dodatočnú úpravu zákona tak, aby v prípade takýchto obedov nešlo len o “ lacnú a nekvalitnú stravu ”. Výrok hodnotíme ako pravdivý. Zuzana Čaputová sa pre Hospodárske noviny o vlakoch zdarma vyjadrila takto: „ Toto opatrenie nepochybne mnohým ľuďom pomohlo a odľahčilo ich rozpočet o náklady za dopravu. Zároveň by som od vlády očakávala systémové riešenia životnej úrovne seniorov a podpory študentov. Treba myslieť aj na tých, ktorí žijú v lokalitách bez vlakového spojenia, k nim je toto opatrenie nespravodlivé, pretože sa ich takáto pomoc netýka .” V rozhovore pre Denník N odpovedala na otázku, či by podpísala zákon, ktorý by rušil vlaky zadarmo. Odpoveď pani Čaputovej znela : “ Áno. Rešpektovala by som rozhodnutie parlamentu. " Čaputová na otázku “Podporujete obedy zdarma pre školákov?” v článku v tlačenej verzii Hospodárskych novín z 11. februára 2019 odpovedala nasledovne: “ Vnímam pozitíva tohto návrhu najmä na stravovacie návyky detí, a to aj vzhľadom na rodiny s nízkym príjmom. Napríklad rodiny, ktoré žijú z príjmov tesne nad hranicou chudoby, a teda nemajú nárok na sociálnu pomoc, určite pozitívne pocítia dosahy tohto opatrenia. Zároveň to však nesmie znamenať lacnú a nekvalitnú stravu pre deti. ”

Hospodárske noviny
Denník N


Na margo tohto diania pán nový minister pôdohospodárstva, pán Jahnátek, povedal, že si želá, aby takýto investor (Enel pozn.) čo najskôr opustil územie SR.

J. Kollár interpretuje výrok korektne, považujeme ho za pravdivý. Ľubomír Jahnátek na adresu ENEL-u (Smer-SD) pre HN v minulosti povedal: „ Oni majú tú drzosť, aby žalovali štát? Veď za cenu jedného jadrového bloku dostali šesť jadrových blokov či vodné elektrárne. Bol by som najradšej, aby takýto strategický partner zo Slovenska odišiel.“

HN


Možno, že sa im nepáči to, akým spôsobom je nový zákon o prokuratúre, kde vlastne naozaj sa stane generálny prokurátor bábkou v rukách ministra spravodlivosti a vlastne, že teda naozaj už nebudeme mať generálneho prokurátora, lebo o všetkom bude rozhodovať minister spravodlivosti.

V pripravovanej novele zákona o prokuratúre z dielne ministerstva spravodlivosti sa mimo iného (ZIP formát - v položke vlastný materiál na strane 14, pozn.) píše: "§ 7a Výberová komisia (1) Výberové konanie podla § 7 uskutocnuje pätclenná výberová komisia. Clenov výberovej komisie vymenuje generálny prokurátor z databázy kandidátov na clenov výberovej komisie vždy po vyhlásení výberového konania, a to tak, aby jeden clen bol z kandidátov zvolených Národnou radou Slovenskej republiky, jeden clen z kandidátov vymenovaný generálnym prokurátorom a dvaja clenovia z kandidátov vymenovaných ministrom spravodlivosti Slovenskej republiky (dalej len 'minister spravodlivosti'). Jedného clena výberovej komisie zvolí na žiadost generálneho prokurátora prokurátorská rada, v obvode ktorej sa volné miesto obsadzuje." V súcasnosti upravuje menovanie prokurátorov do úradu zákon c. 154/2001 Z. z. , ktorý v §8 ods. 1 hovorí: "(1) Prokurátora vymenúva do funkcie prokurátora bez casového obmedzenia na urcenú prokuratúru generálny prokurátor." V súcasnosti zákon nehovorí o výberovom konaní, tento postup navrhuje súcasný návrh ministerky Žitnanskej. Kedže jeden clen má byt volený Národnou radou SR, kde má väcšinu koalícia a súcasne dvaja clenovia komisie sú menovaní ministrom spravodlivosti, môže dôjst k politickým nomináciám.

154/2001 Z. z.


Aj preto som na tlačovej konferencii povedal, že najoptimálnejšie riešenie je, keby do tohto procesu bola zakomponovaná aj ruská strana. Bez ruského plynu to jednoducho nevieme riešiť.

Robert Fico sa takto skutočne vyjadril na tlačovej konferencii k situácii na Ukrajine 10. apríla 2014:

tlačovej konferencii


... SMER jasne vyhral tieto voľby do samosprávnych krajov, pretože mali sme 5 z 8 predsedov samosprávnych krajov, máme momentálne 6 z 8 predsedov samosprávnych krajov.

Výrok hodnotíme ako nepravdivý, pretože Ľubomír Vážny uvádza nesprávny počet predsedov samosprávnych krajov za SMER-SD (prípadne aj s podporou SMER-SD, pozn.). Vyzerá to tak, že Ľ. Vážny sa snažil poukázať na posilňujúcu sa pozíciu strany SMER-SD v regiónoch, keďže podľa jeho slov budú mať v nasledujúcom období viac predsedov ako v predchádzajúcom. To však tiež nie je pravda, pretože SMER-SD v tomto ohľade stratil alebo prinajlepšom nezískal. Vážny tvrdí, že v roku 2009 získal SMER-SD kreslá piatich predsedov a v roku 2013 kreslá šiestich predsedov samosprávnych krajov. V skutočnosti obsadili v roku 2009 kandidáti SMER-SD kreslá šiestich županov nie piatich . V roku 2013 získali kreslá piatich županov (šiestich ak rátame aj T. Mikuša, pozn.). Keďže T. Mikuš kandidoval ako nezávislý, pričom SMER-SD mu iba vyjadril podporu, je zavádzajúce označovať ho za kandidáta SMER-SD. Najmä s ohľadom na to, ak ho Ľ. Vážny nepovažuje za kandidáta SMER-SD v období 2009 až 2013. Uvádzaný počet predsedov SK za SMER-SD v roku 2009 je nesprávny bez ohľadu na to, akým spôsobom "rátame" T. Mikuša. Domnievame sa, že je korektné považovať ho za kandidáta SMER-SD v oboch prípadoch (2009 aj 2013, pozn.) alebo ani v jednom. Ak by sme T. Mikuša započítali v oboch prípadoch, tak SMER-SD mal v roku 2009 až 7 predsedov SK a v nasledujúcom období bude mať iba 6. Ak by sme ho nezapočítali ani v jednom prípade, tak SMER-SD mal 6 predsedov SK v roku 2009 a v nasledujúcom období bude mať iba 5. Ak by sme ho nezapočítali v roku 2009, ale v roku 2013 už áno, potom by mal SMER-SD zhodne po 6 predsedov. SMER-SD teda nemôže hovoriť o posilnení z pohľadu počtu predsedov SK. 2009 : - predsedovia: 6 - Sedláček (TN), Belica (NR), Blanár (ZA), Maňka (BB), Chudík (PO), Trebuľa (KE) 2013 : - predsedovia: 1+5 Mikuš v TTSK oficiálne kandidoval ako nezávislý kandidát, SMER-SD ho iba podporoval + Baška (TN), Belica (NR), Blanár (ZA), Chudík (PO), Trebuľa (KE) Dátum zverejnenia analýzy: 25.11.2013 Naspäť Nahlásiť chybu


Toto je rozpočet, ktorý sa rozdelí v rokoch 2014- 2020 a predstavuje presne 1%HDP celej Európskej únie.

Výrok predsedu vlády SR Fica je podľa viacerých nezávislých zdrojov pravdivý. Nový rozpočet EÚ na roky 2014-2020 vo výške 960 miliárd € Európska komisia schválila 8. 2. 2013. Podľa viacerých nezávislých zdrojov ( Euractiv , Hospodárske noviny ) predstavuje táto suma (resp. každoročný podiel z nej) 1% HDP Európskej únie. Ako informuje portál TheNews.pl , schválený bol "annual budget of 140 billion euros, the equivalent of one percent of the total EU GDP." HDP celej EÚ je podľa IMF na úrovni 12 176,92 miliárd €.

rozpočet
Euractiv
Hospodárske noviny
TheNews.pl
IMF


Na túto reláciu som si čítala v jednom časopise o tom, ako sa prejavuje, úplne náhodou som si ho kúpila na benzínovej pumpe, že ako sa prejavuje toto užívanie aj marihuany, tam boli rozpísané aj iné drogy. Takže skúsenosti také že sú, že ľudia na to reagujú individuálne. Dokonca majú halucinácie.

Anna Belousovová uvádza ako zdroj "časopis, ktorý si kúpila na benzínovej pumpe". Uvedenie zdroja je nič nehovoriace a zároveň citovanie časopisu veľmi pochybné. Dostupný vedecký článok od W. Halla a N. Solowija , ktorí sa zaoberajú dôsledkami užívania marihuany nezdôrazňujú ani individuálne reakcie užívateľov ani halucinácie. Článok skôr zdôrazňuje stavy podráždenia a panické reakcie.

W. Halla a N. Solowija


Škola v Trnove bola tri roky po sebe najlepšia škola vo vedomostiach v okrese a 13. V kraji.

Peter Ondák sa pravdepodobne odvoláva na rebríček INEKO, v ktorom skutočne ZŠ Dolná Trnovská sa umiestnila ako najlepšia ŽS v okrese Žilina. INEKO však nehodnotí len výsledky testovania, ale aj finančnú stránku školy, počet učiteľov, ich kvalitu atď. ZŠ Dolná Trnovská sa v roku 2013 (posledné známe meranie pre túto školu) umiestnila v kraji na treťom mieste a 13. najlepšia bola v rámci celého Slovenska. ZŠ Dolná Trnovská nemohla byť tri roky po sebe najlepšia škola, keďže v rokoch 2014, 2012 a 2011 nebola ani hodnotená. Výrok hodnotíme ako nepravdivý. Zároveň by výrok Ondráka nesedel ani ak by sme sa pozerali na výsledky ZŠ podľa Testovania 9. Rebríček INEKO uvádza, že v roku 2013 bola ZŠ Dolná Trnovská z Trnového celkov v okrese Žilina úplne najlepšie hodnotená a v rámci kraja 3. najlepšia. V skutočnosti bola 13. najlepšia základná škola v rámci celého Slovenska . V rebríčku sa v roku 2014 nenachádzajú, keďže bolo príliš málo absolventov na hodnotenie. Podobne aj v roku 2011 a 2012 nebola škola hodnotená, keďže bolo málo absolventov. Ak by sme sa pozreli na testovanie žiakov ZŠ Testovanie 9 (2013/2014) zo slovenského jazyka , tak zistíme, že ZŠ Dolná Trnovská nedosiahla najlepšie výsledky (priemerná známka, percentil, priemerný výsledok). Priemerné hodnotenie úspešnosti testovania v školskom roku 2013/2014 bolo 68,8%, pričom sa v tejto kategórií umiestnila na ôsmom mieste. Lepších bolo hneď niekoľko ZŠ. Podobne by to dopadlo ak by sme pozerali výsledky Testovania 9 z matematiky - niekoľko škôl by predbehlo ZŠ Dolná Trnovská (priemerná známka, percentil, priemerný výsledok). ZŠ Dolná Trnovská dosiahla v tom istom roku priemerné hodnotenie 66,7% a dosiahla tak 5 miesto v tejto kategórií. V školskom roku 2012/2013 bolo priemerné hodnotenie školy v okrese zo slovenského jazyka 72,5 %, lepších bolo hneď niekoľko ZŠ. Výsledky z matematiky dosiahli priemer 79,4 % vďaka čomu sa škola umiestnila na prvej priečke v okrese. Údaje zo školského roku 2011/2012 ukazujú, že základná škola sa v oboch testovaných kategóriach umiestnila v okrese skutočne na prvom mieste, pričom v testovaní zo slovenského jazyka dosiahla 74 % a v testovaní z matematiky to bolo 78,8 % a dosiahla druhé miesto v okrese (ZŠ Lutiše mala lepšiu priemernú známku). Dátum zverejnenia analýzy: 04.11.2014 Naspäť Nahlásiť chybu

INEKO
INEKO
Dolná Trnovská
Slovenska
2014
2011
2012
Testovanie 9
slovenského jazyka
matematiky
slovenského jazyka
matematiky
slovenského jazyka
matematiky


... my (PSK, pozn.) môžeme ovplyvňovať platy našich zamestnancov, máme ich 6 tisíc. (...) teraz za posledné dva roky, aj tento rok, dávame na záver roka 50 – 100 % z 13. platu...

Peter Chudík správne uviedol približný počet zamestnancov úradu a zamestnancov v zriaďovateľskej pôsobnosti kraja. Zápisnice z decembra roku 2015 aj 2016 potvrdzujú, že zastupiteľstvo schválilo odmeny pre poslancov a podpredsedov. O odmenách pre zamestnancov v roku 2016 vo forme 13. platu informovala aj hovorkyňa úradu. Informácie o podobnom odmeňovaní v roku 2015 a 2017 nie sú dostupné. Výrok preto hodnotíme ako neoveriteľný. Chudík hovorí o počte zamestnancov, ktorí spadajú pod PSK a o tom, že kraj môže ovplyvňovať ich platy. O týchto bodoch sa vyjadril pravdivo. Podľa §9 ods. 2, zákona č. 302/2001 Z. z. o samospráve vyšších územných celkov (zákon o samosprávnych krajoch) " Samosprávny kraj financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov" Prešovský samosprávny kraj mal podľa záverečného účtu z roku 2016 vo svojej pôsobnosti k 31. decembru 2016 vo svojej zriaďovateľskej pôsobnosti 136 organizácií. V záverečnom účte sa takisto píše, že plánovaný počet zamestnancov (úradu PSK) podľa organizačnej štruktúry úradu bol k 31. decembru 2016 224 zamestnancov, ku koncu sledovaného obdobia bol priemerný evidenčný počet zamestnancov 202, 18 zamestnancov bolo vykazovaných v mimoevidenčnom stave (materská a rodičovská dovolenka a uvoľnenie na výkon verejnej funkcie) V oblasti doprava bolo evidovaných 621 zamestnancov, v oblasti vzedlávanie tvoril súčet zamestnancov rozpočtových a príspevkových organizácii 3 529 a v oblasti sociálne zabezpečenie 1 462. Spolu so zamestnancami úradu PSK, ktorých bolo 202 (bez zamestnancov na materskej a rodičovskej dovolenke a uvoľnených na výkon verejnej funkcie) vyplácal PSK podľa záverečného účtu 5 814 zamestnancov, čiže približne 6 tisíc. Chudík tiež uviedol. že tento rok, ako aj posledné dva roky dá zamestnancom v kraji odmenu vo forme 13. platu vo výške 50-100 % regulárneho platu. Informácie o tohtoročných odmenách na konci roka sa nám nepodarilo dohľadať. V roku 2016 informoval portál denníku SME , že "Zamestnanci všetkých organizácií v pôsobnosti PSK dostanú podľa vedúcej finančného odboru Márie Holíkovej koncoročné odmeny v podobe 13-teho platu. V každej organizácii si na tento účel mali ušetriť zhruba polovicu nákladov. Rozdiel v sume im doplatí Úrad PSK." Podľa zápisnice z 22. zasadnutia zastupiteľstva PSK z 12. decembra 2016, schválili poslanci odmeny vo výške mesačného platu podpredsedom a poslancom kraja. Taktiež podľa zo zápisnice 15. zasadnutia zastupiteľstva PSK z 15. decembra 2015 si nechali poslanci aj podpredsedovia schváliť odmeny vo výške 500 € V oboch prípadoch zastupiteľstvo nerokovalo o odmenách pre zamestnancov úradu a poslancov v zriaďovateľských organizáciach. Dátum zverejnenia analýzy: 26.10.2017 Naspäť Nahlásiť chybu

302/2001 Z. z.
2016
SME
zápisnice
zápisnice


…a v rámci eurozóny a už sme zastabilizovali aj nezamestnanosť.


Preto vláda považuje za nevyhnutné (...) vypracovať nový Národný program podpory a ochrany starších ľudí...

Národný program aktívneho starnutia na roky 2014 - 2020 (.pdf) bol predstavený v roku 2013 a nadväzuje na predchádzajúci Národný program podpory a ochrany starších ľudí, ktorý bol ukončený práve v roku 2013. Tento Národný program bol schválený vládou 4. decembra 2013. Sľub hodnotíme ako splnený.

Národný program
ukončený
schválený


Z pohľadu KDH chcem vysloviť v prvom rade uspokojenie nad tým, že sme pevne zapísaní, a aj tieto voľby to opätovne potvrdili ako aj predchádzajúcich päť, že patríme medzi tri politické strany na úrovni miestnej samosprávy.

Počet zvolených starostov obcí, primátorov miest, starostov mestských častí podľa jednotlivých politických strán a koalícií politických strán pre KDH: Voľby do orgánov samosprávy obcí 2010: SMER-SD: 931 SDKÚ-DS: 413 KDH: 407 Voľby do orgánov samosprávy obcí 2006 SMER-SD: 885 HZDS: 665 SNS: 497 KDH: 342 Voľby do orgánov samosprávy obcí 2002 HZDS: 647 KDH: 390 SDĽ: 346 SDKÚ: 346

Voľby Voľby Voľby


Ak prejde v priebehu septembra do Rakúska 210 000 nelegálnych migrantov, v priebehu jediného jedného mesiaca, a len necelých 10 000 požiada o azyl, to znamená niečo menej ako 5 %...

Podľa niektorých internetových zdrojov rakúske Ministerstvo vnútra tvrdí , že počas septembra prešlo Rakúskom takmer 200-tisíc migrantov, pričom 10-tisíc požiadalo o azyl. Hovorca Ministerstva, Karl-Heinz Grundboeck, údajne povedal, že nemožno povedať presne čísla, pretože tí, ktorí prekročili hranice krajiny cestou do ďalších destinácií tak spravi vo vlakoch, ktoré začínali svoju jazdu inde. Počet žiadateľov o azyl v takom prípade predstavuje približne 4,76% z celkového počtu. Výrok hodnotíme ako pravdivý.

zdrojov tvrdí prešlo


Momentálne 93 % detí stále prezenčne sa vzdeláva, ale tých 7 % je iba v karanténe, to nie sú pozitívne deti, kde tá pozitivita je nižšia ako jedno percento z celkových PCR testov, ktoré dostávame a toto sú zdravé deti, ktoré nechávame doma, oni sa nemôžu vzdelávať.

Minister školstva, vedy, výskumu a športu po rokovaní vlády v stredu 19. januára 2022 vyhlásil , že prezenčne sa v týždni medzi 10. až 14. januárom vzdelávalo 93 % žiakov, dištančne sa vzdeláva 6,9 %. Z PCR testov sledovaných ministerstvom zdravotníctva bolo pozitívne testovaných 0,4 % žiakov, ktorí majú aktívne ochorenie Covid-19. Rezort školstva získal uvedené dáta od vyše 90 % škôl.

Pre doplnenie uvádzame, že jediným zdrojom pre overenie uvedených informácii je samotné Ministerstvo školstva, vedy, výskumu a športu SR.

vyhlásil získal


Áno, ja som o tom (zmena ústavy s cieľom vystúpiť z EÚ, pozn.) hovoril aj v parlamente, že bude potrebné zmeniť článok 7, odsek 2 Ústavy Slovenskej republiky, ktorá hovorí o tom, že legislatíva Európskej únie je nadradená slovenským zákonom.

Poslanec Marian Kotleba sa k danej téme vyjadril na zasadnutí parlamentu dňa 22. apríla 2016. Ústava Slovenskej republiky, konkrétne článok 7, odsek 2, pritom naozaj hovorí o tom, že záväzné akty Európskych spoločenstiev majú prednosť pred zákonmi Slovenskej republiky. Tento výrok je pravdivý. Ústava ( .pdf , s. 4) Slovenskej republiky, čl. 7, odsek 2, hovorí: " Slovenská republika môže medzinárodnou zmluvou, ktorá bola ratifikovaná a vyhlásená spôsobom ustanoveným zákonom, alebo na základe takej zmluvy preniesť výkon časti svojich práv na Európske spoločenstvá a Európsku úniu. Právne záväzné akty Európskych spoločenstiev a Európskej únie majú prednosť pred zákonmi Slovenskej republiky. Prevzatie právne záväzných aktov, ktoré vyžadujú implementáciu, sa vykoná zákonom alebo nariadením vlády podľa čl. 120 ods. 2. " Z textového prepisu rozpravy NRSR vyplýva, že Marian Kotleba sa naozaj k danej téme legislatívnej nadradenosti Európskych zákonov vyjadril a to konkrétne dňa 22. apríla 2016: " Podporu zvýšenia slovenských výrobkov najmä potravinárskych na domácom trhu by bolo možné realizovať jedine úpravou viacerých zákonov. (...) Ak by chcela tieto zákony vláda zmeniť, (...) musela by zabezpečiť odstránenie čl. 7 ods. 2 Ústavy Slovenskej republiky, v ktorom sa hovorí, že právne záväzné akty európskych spoločenstiev a Európskej únie majú prednosť pred zákonmi Slovenskej republiky. " Dátum zverejnenia analýzy: 25.04.2016 Naspäť Nahlásiť chybu

.pdf prepisu zákonov


Hudacký bol 5 rokov europoslancom, štátnym tajomníkom na Ministerstve výstavby dopravy, teraz poslancom NR SR predseda hospodárskeho výboru.

Je pravdou, že Ján Hudacký bol poslancom Európskeho parlamentu v rokoch 2004-2009, čiže 5 rokov. Hudacký bol tiež štátnym tajomníkom Ministerstva dopravy, výstavby a regionálneho rozvoja SR. V súčasnosti poslancom NR SR za stranu KDH, kde predsedá výboru pre hospodárske záležitosti.

poslancom štátnym predsedá


Dovoľte mi to pripodobniť, keď máte v priemerný plat, ako je v Slovenskej republike 700 eur...

Podľa Štatistického úradu SR bola priemerná mzda 741 eur v prvom polroku 2010. Priemerná nominálna mesačnámzda zamestnanca hospodárstva dosiahla v 2. štvrťroku 758 eur.

Štatistického úradu
dosiahla v 2. štvrťroku


Ale ak dnes grécky premiér hovorí svojim ľuďom, povedzte veriteľom, že nie, nezmeníme sa, nebudeme inak sa správať finančne a ekonomicky, je preto vysoká pravdepodobnosť, že v referende ľudia odmietnu to, čo navrhuje Európska komisia, Európska centrálna banka a Medzinárodný menový fond.

Grécky premiér Tsipras vyzýva svojich občanov, aby v referende, ktoré sa uskutoční 5.júla, odpovedali "nie" na otázku o tom, či by malo Grécko pristúpiť na dohodu predloženú svojimi veriteľmi.Najnovšie prieskumy, ktoré však nemusia byť presné, uakzujú, že viac ako polovica Grékov by hlasovala za dohodu s veriteľmi. Súčasne predpoklad či pravdepodobnosť toho, že by Gréci v referende odmietli dohodu s veriteľmi, teda nie je úplne vysoká, no aj analytici sa zhodujú, že predpovedať výsledky hlasovania je zložité. Výrok preto hodnotíme ako neoveriteľný. Grécky parlament v nedeľu schválil návrh predsedu vlády na vypísanie referenda, ktoré sa uskutoční v nedeľu 5. júla. Tsipras a jeho vláda vyzýva občanov, aby v referende hlasovali proti návrhom veriteľov. " Podľa jeho názoru, "nie" v referende posilní postavenie Grécka na rokovaniach s veriteľmi," informoval denník SME .

SME SME Alco


(...) počet v členskej základni (SNS, pozn.), ktorý je naozaj dnes obrovský, 6400 ľudí...

Podobný výrok sme overovali v relácii V politike 31. januára 2016. Okrem vyhlásení predsedu A. Danka o počte členov Slovenskej národnej strany (napr. TASR píše o záveroch snemu SNS, na ktorom bol uvedený počet 6300 členov) nedisponujeme v súčasnosti inými relevantnými informáciami, ktoré by potvrdzovali presný počet členov SNS. Výrok hodnotíme ako neoveriteľný.

V politike
TASR


Posledné týždne opäť výrazne rastie počet ľudí (utečencov, pozn.), ktorí z Turecka prichádzajú napriek dohode (dohoda EÚ s Tureckom, pozn.)...

Puč v Turecku, ktorý sa odohral 15. júla 2016 následne priniesol so sebou aj čistky a prepustenia policajtov i vojakov. Susedné a blízke krajiny krátko po pokuse o prevrat hlásili väčší počet prichádzajúcich utečencov. Po pokuse o prevrat zadržali len na bulharských hraniciach 150-200 utečencov denne. Na základe dát UNHCR je možné povedať, že počas augusta došlo oveľa viac ľudí na grécke ostrovy ako v predchádzajúcich dvoch mesiacoch, je isté aj to, že septembrové čísla budú tiež vyššie ako počet utečencov v júni alebo júli. Výrok hodnotíme ako pravdivý. Viac utečencov zachytila aj grécka pobrežná stráž. Portál EurActiv prezentoval nasledujúce čísla: ". ..in the period 11-15 July – the date when the coup attempt took place – a total of 292 new arrivals landed in Greece. From 17-23 July, 382 new arrivals were recorded, and in the last five days (24-28 July) that number reached 547. " BBC zase infromovala o tom, že do 17. augusta evidovali grécke úrady 1 367 utečencov, pre porovnanie za celý máj ich prišlo celkom 1 721. Na základe dát od UNHCR (graf) môžeme skutočne sledovať istý nárast v počte prichádzajúcich utečencov. Zobrazené dáta sa týkajú utečencov zachytených u gréckych ostrovov, keďže balkánska trasa vedie z Turecka cez more na grécke ostrovy. V júni 2016 prišlo na grécke ostrovy celkom 1 489 ľudí, v júli ten počet narástol na 1 855. V auguste sa počet prichádzajúcich utečencov skoro zdvojnásobil, išlo o 3 430 evidovaných. Dáta sú k dispozícii do 21. septembra, počas tohto necelého mesiaca zachytili 2 362 utečencov. Po pokuse o prevrat v Turecku médiá upozorňovali na možný zosilňujúci sa prílev utečencov z dôvodu problémov s organizáciou, alebo aj z dôvodu masívneho prepustenia policajtov a vojakov.

Puč
bulharských hraniciach
EurActiv
BBC
masívneho prepustenia


Napriek tomu, v akom sme finančnom marazme, ja verím, že za tejto vlády (obdobie 2012-2016, pozn.) budeme spoločne otvárať národný futbalový štadión.

Robert Fico sa na tému futbalového štadióna vyjadril 8.4.2012, ako uviedla Tlačová agentúra. Za vládne obdobie 2012-2016 bol do Programového vyhlásenia vlády (str. 48, pdf ) zahrnutý aj bod, v ktorom sa spomína, že vláda "...bude participovať na projekte a viaczdrojovom financovaní výstavby Národného futbalového štadióna v Bratislave ". Rovnako je tomu tak aj v tomto volebnom období (2016-2020), kedy sa v programe vlády nachádza, že vláda "...účelne podporí výstavbu Národného futbalového štadióna, ktorého súčasťou bude Národné centrum športu ". Vzhľadom na to, že Národný futbalový štadión sa za volebné obdobie 2012-2016 nepostavil a v súčasnom volebnom období sa ešte len stavia, hodnotíme sľub ako zatiaľ nesplnený.

pdf programe Navyšovanie majiteľ oficiálne vyjadril dodal SME


Po prvé, nie predseda parlamentu ale vláda ako prvá informovala a definitívne meritórne, že sa zopakuje. Toto je myslím priestor a právomoc predsedu parlamentu a nás poslancov. Do toho nemá vláda čo rozprávať.

Vo volebnom poriadku (rtf.) o volbe kandidáta na vymenovanie za generálneho prokurátora SR a o odvolaní generálneho prokurátora SR sa v cl. 6, ods (1) píše: "Predseda národnej rady navrhne do programu najbližšej schôdze národnej rady návrh na volbu kandidáta na vymenovanie za generálneho prokurátora." Iveta Radicová sa po rozhodnutí ÚS, že tajná volba sa musí opakovat vyjadrila : "Tajná volba generálneho prokurátora sa po náleze Ústavného súdu SR v prípade stažnosti bývalého generálneho prokurátora bude opakovat, vyhlásila premiérka Iveta Radicová. Dôvodom je snaha, aby nemohlo dôjst k spochybnovaniu volby. 'Budeme plne rešpektovat nález a rozhodnutie Ústavného súdu, ktorý však priamo nekonštatuje, ci opakovat alebo neopakovat celú procedúru,' povedala Radicová." (správa je z dna 20. apríla 2011) O tom, že volba sa bude opakovat sa vyjadril rovnako aj Sulík: "Ako prvé si musím precítat rozsudok. Ked ústavný súd nariadil opakovat tajnú volbu, tak samozrejme tajná volba bude opakovaná." (správa je z dna 20. apríla 2011) Tieto vyjadrenia boli uverejnené v rovnaký den. Vyjadrenie R. Rafaja, ktorý tvrdí, že vláda informovala ako prvá, že volba sa zopakuje, nemôžeme posúdit ako pravdivé. Tiež vzhladom na prepojenost legislatívy a exekutívy v našom politickom systéme, nie je nic neprirodzené ak sa vláda vyjadrí ku volbe, ktorá spadá do právomocí parlamentu, ktorého cinnost má formálne pod kontrolou.

volebnom poriadku
vyjadrila
vyjadril


Nastúpili ste do vlády a prvé čo ste urobili, ste zvýšili DPH. Všetko zdraželo.

Výška DPH v Slovenskej republike bola zvýšená o jeden percentný bod na úroveň 20%, zároveň bola zvýšená spotrebná daň z tabakových výrobkov, zrušené daňové zvýhodnenia pre biopalivá, zavedenie poplatku pre štátne hmotné rezervy a likvidáciu jadrových palív a zvýšenie cien diaľničných známok.

bola malo graf Očakávaná októbri


...vláda môže spojiť aj iné otázky nie len zákony alebo samotné programové vyhlásenie s hlasovaním o dôvere vláde podľa článku 114 odsek 3. Ústavy.

V článku 114 Ústavy sa explicitne neurčuje, ktoré otázky môžu byť spojené s hlasovaním o vyslovení dôvery vláde: „Vláda môže spojiť hlasovanie o prijatí zákona alebo hlasovanie v inej veci s hlasovaním o dôvere vláde.“

Ústavy


Vy si uvedomujete, že za 4 roky treba zasanovať 20 miliárd, čo je 20 000 miliónov.

Na základe nepriaznivého stavu verejných financií vláda plánuje konsolidovať deficit štátneho rozpočtu na úroveň 3 % HDP do roku 2027. Podľa dostupných údajov, štatistík a prognóz neprekročí suma, ktorú bude vláda musieť ušetriť, 8 miliárd eur. Výrok preto hodnotíme ako nepravdivý.

Slovenská vláda sa zaviazala konsolidovať verejné financie znížením deficitu štátneho rozpočtu na 3 % HDP do roku 2027, pričom deficit má postupne klesať o jeden percentuálny bod ročne.

Schválené opatrenia na ozdravenie verejných financií v hodnote 2,6 až 2,7 miliárd eur majú konsolidovať deficit v budúcom roku na úroveň 4,7 % HDP. Rada pre rozpočtovú zodpovednosť ( RRZ ) po započítaní konsolidačných opatrení predpokladá deficit v roku 2025 na úrovni 5,7 % HDP.

Stalo sa tak po tom, čo Európska komisia, na základe článku 126(3) Zmluvy o Fungovaní Európskej Únie, navrhla spustiť voči Slovensku procedúru nadmerného deficitu, vzhľadom na to, že deficit štátneho rozpočtu prekročil maximálnu povolenú úroveň troch percent.

V súčasnosti deficit štátneho rozpočtu dosahuje 5,97 % HDP, teda 7,8 miliardy eur. Štát potrebuje znížiť deficit verejných financií na polovicu svojej terajšej úrovne, na čo bude potrebné zníženie o približne 3,9 miliardy eur.

Dosiahnutím cieleného deficitu 3 % HDP v roku 2027 sa podarí spomaliť rast dlhu, nestabilizuje ho úplne. „Dlh sa krátkodobo udrží pod 60 % HDP, no už v roku 2026 presiahne túto hranicu. Cieľ úplnej stabilizácie dlhu si bude žiadať pokračovať v konsolidácii aj za horizontom roku 2027 a bude zrejme potrebné rozložiť ju na viacero volebných období,“ uvádza ministerstvo financií v Zdôvodnení výšky hrubého dlhu SR a návrh opatrení na jeho zníženie (s. 4).

RRZ predpokladá , že cieľ zníženia deficitu na 3 % HDP sa podarí docieliť až v roku 2028, teda až v ďalšom volebnom období. Na rok 2027 počíta so schodkom ~3,5 % HDP. V rokoch 2025 až 2027 počíta s konsolidáciou o 1,9 miliardy eur za rok 2025 a 2,4 miliardy v každom z rokov 2026 a 2027. Dokopy by teda bolo ušetrených 6.7 miliardy eur.

konsolidovať opatrenia RRZ spustiť dosahuje uvádza predpokladá


Pán Mihál minulý týždeň na aktualne.sk povedal, že máme síce jeden z najliberálnejších zákonníkov práce, ale tvorba nových pracovných miest je otázna.

18. februára 2012 sa Jozef Mihál vyjadril pre TASR : "Napriek tomu, že máme veľmi liberálny zákonník, tvorba nových miest je veľmi otázna."

TASR


Ja osobne som bol človek, ktorý mu (Jasaňovi, pozn.) dal otvoriť previerku a pán Jasaň zdupkal, stiahol svoj súhlas k preverovaniu kvôli tomu, že bol vinný.

Je pravda, že Ľubomír Galko dal ako predseda Osobitného kontrolného výboru na kontrolu činnosti Národného bezpečnostného úradu zvolať mimoriadnu schôdzu, na ktorej bol osobne prítomný aj riaditeľ NBÚ a zaoberal sa bezpečnostnou previerkou pána Jasaňa. Tento výbor zároveň po mimoriadnej schôdzi poveril Galka nahaliadnutím do dokumentov, ktoré sa týkali bezpečnostnej previerky Jasaňa. O otvorení tejto previerky Galko médiá informoval, ale nie je možné zistiť, či bola otvorená na jeho podnet. Výrok hodnotíme ako neoveriteľný. Viliam Jasaň, exposlanec Smeru-SD, na Úrade vlády pôsobil na poste šéfa krízového manažmentu a bezpečnosti štátu. Jeho previerka bola otvorená kvôli údajným väzbám na taliansku mafiu, ktorá figurovala v možných scenároch vraždy novinára Jána Kuciaka a jeho snúbenice Martiny Kušnírovej. Až do vyšetrenia tejto vraždy bol zo svojho postu odvolaný. Ľubomír Galko na vtedajšej tlačovej konferencii avizoval, že zo svojej pozície predsedu Osobitného kontrolného výboru na kontrolu činnosti Národného bezpečnostného úradu požiada riaditeľa úradu otvoriť bezpečnostné previerky pána Jasaňa. Ľubomír Galko dal v marci tohto roku zvolať mimoriadny výbor. Podľa informácii Denníka SME sa Osobitný kontrolný výbor NR SR na kontrolu činnosti Národného bezpečnostného úradu (NBÚ) zaoberal bezpečnostnou previerkou pána Jasaňa v marci. Na tomto výbore bol prítomný aj riaditeľ NBÚ Jozefa Magala, výbor jeho informácie zobral na vedomie a poveril Galka aby preštudoval dokumenty, ktoré sa týkajú otáznych väzieb Jasaňa. Tento článok Denníka SME hovorí aj o tom, že Jasaň stiahol svoj súhlas s nahliadnutím do utajovaných skutočností vo svojej bezpečnostnej previerke, čím znemožnil jej kontrolu. Portál Aktuality.sk priniesol informácie, že bezprečnostná previerka Jasaňa bola otvorená ešte predtým ako to chcel dosiahnuť Galko. Je pravdou, že o jej otvorení informoval Ľubomír Galko médiá 28. februára 2018, no neuviedol, že by ju "dal otvoriť" práve on. Ešte 27. februára 2018 mal spolu s inými opozičnými poslancami tlačovú konferenciu , kde informoval, že požiada o otvorenie tejto previerky. Či však bola otvorená na Galkov podnet, nie je možné overiť. Dátum zverejnenia analýzy: 08.10.2018 Naspäť Nahlásiť chybu

otvorená
tlačovej konferencii
mimoriadny výbor.
Denníka SME
Aktuality.sk
informoval
konferenciu


Len za posledný polrok vášho vládnutia ste zadĺžili tento štát o 10 % z celkového dlhu, ktorý sa tu tvorí od 93-tieho ako vznikla Slovenská republika. Tri milióny eur, to je zhruba 10 % z toho, čo od 93-tieho Slovenská republika sa zadĺžila.

V roku 2009 bol dlh SR v absolútnych číslach 22,331 mld. eur. V roku 2010 vzrástol na 26,998 mld. eur, čo je približne o 21%. Ako sa dlh vyvíjal v jednotlivých polrokoch nevieme zistiť.

dlh SR v absolútnych číslach


Ona od nás zdedila ekonomiku s jedným z najvyšších rastov po poklese rekordnom v roku 2009. V roku 2010 bol rast ekonomiky cez 4% a oni si dali sľub, že zvýšia životnú úroveň na Slovensku.

Eurostat : V roku 2010 bol rast ekonomiky na úrovni 4,2% HDP. P odľa štatistických údajov najvyšší hospodársky rast z pomedzi krajín EU v roku 2010 dosiahlo Švédsko a to na úrovni 5,6% HDP. Slovensko bolo na druhom mieste s rastom 4,2% HDP. Na treťom mieste bolo Poľsko s reálnym hospodárskym rastom na úrovni 3,9% HDP. Hospodársky rast na Slovensku: Jednotlivé kvartály roku 2010:

Eurostat P údajov kvartály


Tá minimálna mzda má 2 zložky, jednak, že sú na to naviazané príplatky … nie sú viazané len na minimálnu mzdu, ale na ostatné mzdy, čiže to navýši strašne potom tie príplatky.

V septembri 2019 vláda rozhodla o zvýšení mesačnej minimálnej mzdy o 60 eur na sumu 580 od 1. januára 2020. Gábor Gál sa na vláde pri hlasovaní zdržal . Na minimálnu mzdu sú podľa Zákonníka práce (§ 122 až § 123) naviazané príplatky za prácu v sobotu, nedeľu a za nočnú prácu. Zvýšenie minimálnej mzdy bude teda znamenať aj vyššie náklady na príplatky zamestnancov. Ak zvýšenie minimálnej mzdy povedie k vyššej priemernej mzde, na ktorú je naviazaný napríklad príplatok za prácu počas sviatkov, stúpnu náklady zamestnávateľov aj na tento príplatok. Výrok preto hodnotíme ako pravdivý.

rozhodla zdržal Zákonníka je naviazaný


...mnoho príplatkov pri narodení dieťaťa, zvyšovanie materskej dávky (...) veď sme prijali veľkú novelu zákonníka práce, teraz sme navrhli príplatku za prácu v noci, počas sviatkov a víkendov...

Výrok Erika Tomáša hovorí o zvyšovaní rôznych príspevkoch, či príplatkov, ktoré presadil Smer-SD počas svojho vládnutia. V roku 2007 a následne v roku 2008 sa zvýšili príspevok a príplatok pri narodení dieťaťa. V roku 2017 sa taktiež zvýšila aj materská dávka. Taktiež od prvého mája začali platiť rôzne príspevky za prácu v noci, počas sviatkov a aj víkendov. Všetky tvrdenia vo výroku Erika Tomáša hodnotíme ako pravdivé.

narodení dieťaťa
Zákon
zmena
druhé
jednej dávky
narodené dieťa
materskej dávky
63/2018 Z. z.
zákonníku práce


Smer teraz prijal nejaké ústavné zmeny aj hlasmi Mostu-Híd.

Tento výrok hodnotíme ako pravdivý, nakoľko Smer prijal ústavnú zmenu týkajúcu sa bezpečnosti na Slovensku za pomoci strany Most-Híd.

Ústavná zmena
podmienku
poslanci
kriticky


Môžme hovoriť o tom, ja vám budem hovoriť, že za vás v roku 2008 zdražovanie bolo 5,1%.

Celoročná inflácia v roku 2008 bola podľa údajov Eurostatu 3,9 %.

Eurostatu


Preto sme boli veľmi nemilo prekvapení, keď nám komisia navrhla na začiatok, že nám dá na roky 2014-2020 iba 105 miliónov eur na odstavovanie dvoch blokov, ktoré sme museli kvôli vstupu do Európskej únie zatvoriť. Podarilo sa nám opäť zatlačiť a táto suma je dnes 200 miliónov, čiže je to dvakrát viac ako to bolo.

Nepodarilo sa nám získať oficiálny dokument, ktorý potvrdzuje, že v rozpočte je vyčlenených 200 miliónov eur na odstavenie dvoch blokov jadrovej elektrárne v Jaslovských Bohuniciach. Túto informáciu však potvrdzujú viaceré média.

EurActiv TASR Webnoviny Aktuality:


Ja som celé štyri roky sa snažil v rámci možností presadzovať voči koaličnému partneru tak ako zrušenie daňových licencií a množstvo iných vecí, ktoré pomáhajú podnikateľskému stavu.... sám som bol malý podnikateľ, advokát s jednoduchým účtovníctvom.

SNS navrhla viacero opatrení, ktoré znižujú daňové zaťaženie podnikateľov. Niektoré z nich si koalícia osvojila a parlament ich schválil. Andrej Danko bol v minulosti skutočne advokátom. Jeho výrok preto hodnotíme ako pravdivý. V septembri 2016 SNS oznámila , že podáva návrh na zrušenie daňových licencií. Povinnosť pre firmy platiť daňové licencia parlament skutočne zrušil - od roku 2018 ich platit nemusia. SNS tiež navrhovala zvýšenie paušálnych výdavkov a ich stropu pre živnostníkov. Na vyšších paušálnych výdavkoch sa koalícia dohodla v programovom vyhlásení vlády. Nižšie daňové zaťaženie živnostníci prvýkrát pocítili v roku 2018, keď platili dane za rok 2017. V marci 2019 predložila SNS návrh na zníženie dane z príjmov pre všetky právnické osoby z 21% na 15% . Podľa výpočtov Rady pre rozpočtovú zodpovednosť by takáto zmena znížila príjmy do štátneho rozpočtu o 800 miliónov eur. SNS preto v koalícii pristúpila na kompromis, podľa ktorého budú nižšie sadzby dane platiť len pre firmy s obratom do 100 tisíc eur a živnostníkov. Andrej Danko bol v rokoch 2003 až 2012 samostatným advokátom. Potom, ako sa stal predsedom parlamentu, advokátsku prax ukončil . V súčasnosti má pozastavený výkon advokácie.

oznámila zrušil navrhovala dohodla pocítili predložila pristúpila budú bol ukončil pozastavený


Máme teraz vyššiu nezamestnanosť než pred rokom.

Je pravdou, že podľa dostupných relevantných údajov je nezamestnanosť medziročne vyššia. Výrok Ivana Štefanca hodnotíme ako pravdivý.

tu
tu
IFP
Eurostat
Štvrťročné údaje


Ukrajina dnes nedostáva na domácu spotrebu ani kvapku plynu z Ruskej federácie, pretože nedošlo k dohode medzi Ukrajinou a ruskou stranou o cene plynu.

Podobný výrok povedal predseda vlády v relácii V politike 7. septembra 2014. Nadalej je pravdou, že Ukrajina plyn z Ruska nedostáva. Je pravdou, že od polovice júna 2014 nie je na Ukrajinu z Ruska dodávaný plyn. Dôvodom, je dlh Ukrajiny voci Gaspromu a nedohoda na cenách plynu. Výrok hodnotíme ako pravdivý. New York Times , 16. júna 2014: "Further aggravating already tense relations between Russia and Ukraine, the R ussian energy giant Gazprom cut off natural gas supplies to its neighbor on Monday (15. júna, pozn.) , warning that the reduction could diminish the amount of gas flowing to Europe. The cutoff came after Ukraine missed a Russian-imposed deadline Monday to pay a nearly $2 billion installment for past gas deliveries, with senior officials on both sides exchanging heated remarks blaming the other." SME , 2. septembra 2014: "Dnes totiž plyn z Ruska pre spotrebu Ukrajiny neprúdi. Moskva a Kyjev sa nevedia dohodnút na cenách plynu. Po zmene vládnej garnitúry na Ukrajine totiž Rusi zdraželi plyn Ukrajincom takmer o sto percent. K našim susedom Gazprom posiela len plyn na tranzit do západnej Európy. Ak Ukrajinci nebudú mat dostatocné zásoby v zásobníkoch ešte pred zimou, nebudú tranzitný plyn vediet pocas zimy dotlacit západným klientom Ruska." Reuters , 16. júna 2014: "Ukraine's energy minister said Russia had cut off all gas supplies to Kiev on Monday but he guaranteed reliable gas flows would continue to Russia's European clients who get imports through pipelines via Ukraine." Dátum zverejnenia analýzy: 15.09.2014 Naspäť Nahlásiť chybu

V politike
dlh
New York Times
SME
Reuters


... pán minister Počiatek mal s pánom Bašternákom firmu, že pán minister Kaliňák kúpil od neho akcie, že pán premiér Fico býva v byte pána Bašternáka...

V rozhovore pre DenníkN sa Počiatek vyjadril, že vlastní 50 % akcií spoločnosti B.A. Haus a uviedol, že Ladislav Bašternák nie je akcionárom vo firme od roku 2013. Bašternák založil firmu B.A.Haus v roku 2007, podľa informácií Trendu Počiatek sa stal akcionárom firmy pár mesiacov po založení, ešte v roku 2007. V roku 2013 akcionársky podiel Bašternáka odkúpili pol na pol Kaliňák a Počiatek. Počiatek týmto aktom mal získať 50 % podiel vo firme. V prípade Kaliňáka išlo o 17 percentný podiel, tento fakt nakoniec Kaliňák priznal na tlačovej besede 13. júna 2016 po opakovanej otázke novinárov. V októbri 2012 sa premiér Robert Fico presťahoval do bytu v novopostavenom komplexe Bonaparte, ktorý si prenajíma od Ladislava Bašternáka. Výrok preto hodnotíme ako pravdivý.

rozhovore Trendu priznal presťahoval prenajíma


My sme boli pri tom prešetrovaní ešte v minulosti vtedy, kedy ste spomínali toho oligarchu odniekiaľ. Generálna prokuratúra prešetrila všetko financovanie strany, nič nezistila.

V roku 2017 čelila strana ĽSNS podozreniu z financovania zo zahraničia, ktorým sa zaoberala Generálna prokuratúra aj Národná kriminálna agentúra. Operatívne vyšetrovanie však neodhalilo nezákonný príjem financií. Výrok hodnotíme ako pravdivý.

Nemecká televízia ZDF v relácií Frontal 21 priniesla informáciu o hackermi získaných emailoch, ktoré odhaľujú prepojenie ruského podnikateľa Konstantina Malofejeva a bieloruského podnikateľa Alexandra Usovského na viaceré politické subjekty vo východnej Európe.

Dokumenty, ktoré získali ukrajinskí hackeri majú dokazovať , že prostredníctvom Usovského bolo financovaných viacero subjektov v Česku, Poľsku, Maďarsku, Moldavsku, Rumunsku ale aj na Slovensku za účelom šírenia proruského postoja postoja proti NATO a EÚ v spoločnosti.

Na Slovensku mala byť takýmto spôsobom financovaná aj ĽSNS. Peniaze, ktoré údajne poskytol Konstantin Malofejev mala strana obdržať cez Usovského, toto obvinenie však ĽSNS aj Usovskij popreli.

Prepojenie na ĽSNS malo vzniknúť v súvislosti s jej organizovaním referenda za vystúpenie z NATO. Strana vtedy čelila návrhu na jej rozpustenie a Generálna prokuratúra sa rozhodla preveriť aj jej financovanie. Polícia však nijaké nezákonné financovanie neodhalila . Národná kriminálna agentúra po operatívnom preverovaní nenašla dôvod na začatie trestného stíhania vo veci nezákonného financovania zo zahraničia.

priniesla
majú dokazovať
bolo
mala byť
malo
rozhodla
neodhalila
nenašla


Richarda poznám z národného tímu, kde sme boli sme spolu v roku 2002 pri tom najväčšom úspechu, keď sme boli majstri sveta...

V roku 2002 sa stalo Slovensko víťazom svetového šampionátu v ľadovom hokeji. Turnaj sa odohral vo švédskom meste Göteborg. V tom čase bol Igor Nemeček manažér slovenskej hokejovej reprezentácie, do ktorej patril aj Richard Lintner. Výrok preto hodnotíme ako pravdivý.

opory tímu
článku


Keď to vydelíte tých 130 miliónov eur na, na počet pracovnými miestami, tak tam vyjde koľko, 30 000 eur na jedno pracovné miesto.

Zástupcovia vlády Slovenskej republiky a samosprávy podpísali 11. decembra investičnú zmluvu so spoločnosťou Jaguár Land Rover. Stimuly, ktoré automobilová spoločnosť získa sa budú pohybovať vo výške 130 miliónov eur. Podľa denníka N by mala automobilová spoločnosť zamestnať zo začiatku 2800 pracovníkov, čo po prepočte predstavuje približne 46 428 eur na jedno pracovné miesto. V konečnej fáze sa doposiaľ hovvorilo o počte 4000 ľudí, v tomto prípade by to bolo 32 500 eur na jedného zamestnanca. Keď berieme do úvahy predpokladaný počet zamestnancov, ktoré má automobilka nakoniec zamestnať, hodnotíme výrok ako pravdivý.

denníka uviedol


Ak príde návrh na zbavenie imunity ktoréhokoľvek poslanca a budú uvedené dôvody, ktoré budú viesť k tomu, aby sme hlasovali za zbavenie imunity, poslanecký klub Kresťanskodemokratického hnutia budem nahovárať na to, aby hlasoval za zbavenie imunity bez ohľadu na to, či to bude Ďurkovský, alebo ako to bolo v minulom volebnom období pri pánovi Kvorkovi, ktorého žiaľ vtedy aj za pričinenia vládnej koalície parlament imunity nezbavil.

Ako uvádza pravda.sk , v prípade Jána Kvorku vtedajšia koalícia (Smer-SD, HZDS a SNS) zmietla zo stola návrh na zúženie imunity poslancov. SDKÚ aj KDH boli pripravené návrh podporiť. Daniel Lipšic pre TASR uviedol "Sme proti tomu aby sa imunita týkala čohokoľvek iného ako výrokov v parlamente."

pravda.sk

TASR


Dobroslav Trnka nebol nominácia Smeru ako sa to po tej zmarenej voľbe častokrát v médiách objavilo. Bol návrhom pána poslanca Momojku, ktorý využil podobné právo ako pán poslanec Janiš z poslaneckého klubu SDKÚ-demokratická strana...

Podľa sme.sk Dobroslava Trnku nominoval okrem Stanislava Janiša i Mojmír Mamojka. Viacero poslancov Smeru-SD sa vyjadrilo, že jednomyseľne za Trnku hlasovali, no ich rozhodnutie bolo na ich svedomí. Poslankyňa Laššáková: „Poslanci Smeru-SD mali pri hlasovaní voľnú ruku, ale všetci hlasovali za Trnku.“ Laššáková predpokladá, že rovnako budú postupovať aj vo štvrtok v druhom kole.

sme.sk


(...) 5,5 miliardy ide do zdravotníctva...

Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Ide po prepočte (z HDP z roku 2013, 72 mld eur) o 5,4 mld eur. Aj v súvislosti s nárastom HDP Slovenska v rokoch 2014 a 2015 sa pri nezmenenom pomere financií v zdravotníctvo celkový údaj pravdepodobne ešte viac priblíži k 5,5 mld eur, ktoré uvádza Bugár. Výrok hodnotíme ako pravdivý.

Eurostat HDP


Je napríklad 6 krajín Európskej únie, vrátane Slovenska, ktoré v otázky plynu 100% závisia od jedného dodávateľa.

Podľa štatistickej správy asociácie Eurogas (.pdf,s.6) pre rok 2014 sú od jediného dodávateľa na 100% závislé tieto krajiny EÚ: Slovensko, Švédsko, Estónsko, Fínsko, Litva a Lotyšsko. Jediným dodávateľom pre týchto 6 krajín vrátane Slovenska je Rusko. Bulharsko a Rumunsko majú síce tiež jediného dodávateľa plynu, takisto Rusko, no majú aj vlastnú produkciu plynu, teda nezávisia 100% len od dodávok z Ruska. Výrok preto hodnotíme ako pravdivý.

Eurogas


Vraj na konci roka dostali tzv. trinásty dôchodok, a to bolo niečo navyše, nie, oni dostali menej, pretože bol schválený, ako som povedal, trinásty dôchodok vo výške priemerného dôchodku, vy ste to zrušili a dali ste im len túto sociálnu dávku.

Vláda Petra Pellegriniho tesne pred voľbami v roku 2020 schválila vyplatenie trinástych dôchodkov vo výške priemerného dôchodku, teda 460 eur. Tie však nikdy neboli vyplatené, keďže nová vláda Igora Matoviča v októbri 2020 13. dôchodok nahradila sociálnou dávkou. Dôchodcom teda Sociálna poisťovňa nakoniec vyplatila od 50 do 300 eur v závislosti od výšky ich dôchodku. Výrok preto hodnotíme ako pravdivý.

schválila nahradila vyplatila


Zaviedli sme (Európska Komisia, pozn.) tento nový systém, ktorý sa volá eures, kde vlastne všetky tieto voľné miesta sú uvádzané na celoeurópskej báze.

Tvrdenie Maroša Šefčoviča hodnotíme ako pravdivé, pretože tento systém bol zavedený a sú na ňom uvádzané všetky voľné pracovné miesta, ktoré ponúkajú registrovaní zamestnávatelia v rámci celej Európy

" EURES - EUR opean E mployment S ervices (Európske služby zamestnanosti) – predstavuje sieť spolupracujúcich subjektov, ktorých cieľom je uľahčiť voľný pohyb pracovných síl v rámci Európskeho hospodárskeho priestoru (krajiny EÚ, Nórsko, Island, Lichtenštajnsko) a Švajčiarska. Do siete EURES sú zapojené aj regionálne a národné inštitúcie, ktoré sa zaoberajú problematikou zamestnanosti, ako napríklad odborové zväzy, zamestnávatelia a ich organizácie a pod. Je to hlavný ekonomický nástroj Európskej únie na správne fungovanie trhov práce.

V Slovenskej republike začala sieť EURES pracovať od 1. mája 2004 vstupom SR do EÚ."

K 3. júnu 2013 bolo na webovej stránke EURES-u zaregistrovaných 30 924 zamestnávateľov a 1 305 624 voľných pracovných miest. Z toho prirodzene vyplýva, že v tomto systéme sú uvádzané len voľné pracovné miesta ponúkané subjektmi zapojenými do EURES-u.

EURES EURES-u


No a doteraz platilo pravidlo a v zákone bolo ohraničené to, že keď vyhlásite na nejakom území piaty stupeň ochrany, alebo štvrtý stupeň ochrany, tak vlastník toho pozemku, či je to štát alebo súkromný vlastník alebo nejaká urbárska spoločnosť, tento pozemok nemôže normálne hospodársky obhospodarovať, to znamená, nemôže tam ťažiť drevo, nemôže tam pestovať poľnohospodárske plodiny, a v zásade je tento pozemok nedotknuteľný.

Je pravda, že pôvodný, ešte stále platný zákon o ochrane prírody, skutočne zakazuje vo štvrtom a piatom ochrannom pásme ťažiť drevo. Zákon povoľuje len výsadbu drevín a to až po súhlase. O povolení výsadby poľnohospodárskych plodín zákon nehovorí. Výrok hodnotíme ako pravdivý.

Zákon


V roku sme mali recesiu, ktorá podľa čísel Eurostatu dosiahla úroveň -4,9% HDP.

podľa Podľa


Určite pán Pellegrini to oznámil, že on nemá problém sa tejto pozície (podpredsedu parlamentu, pozn.) vzdať, sám to povedal.

Peter Pellegrini odišiel zo Smeru a uviedol, že na jeseň po založení novej strany ponúkne aj vzdanie sa funkcie podpredsedu parlamentu. Tvrdenie Denisy Sakovej hodnotíme ako pravdivé.

odišiel ponúkne


...príplatky za prácu v noci, sviatok a tak ďalej (...) tam už je pozmeňujúci návrh, že áno, aj na štátnu správu, a samozrejme aj na verejnú prácu, to bude mať vplyv, to znamená, že keď aj týmto, tak aj iným lebo to bude povinné.

10. novembra 2017 bol doručený do NR SR návrh ( .rtf ) zmeny zákona č. 311/2001 Z. z. Zákonník práce. V dôvodovej správe ( .rtf ) sa uvádza, že novela je predložená kvôli úprave príplatkov za prácu v noci, sviatok a cez víkendy. Po prvom čítaní bola táto novela poslaná výborom na prerokovanie a ako gestorský výbor bol určený Výbor NR SR pre sociálne veci. Ten v spoločnej správe odporúča pozmeňujúce návrhy. Medzi inými, výbor navrhuje „zosúladiť minimálnu výšku niektorých mzdových zvýhodnení (príplatkov), ktoré patria štátnemu zamestnancovi za vykonávanie štátnej služby v noci, v sobotu a v nedeľu s navrhovanou úpravou v Zákonníku práce” ( .rtf , s. 13). Táto novela navrhuje uplatniť tie isté zmeny v príplatkoch aj v štátnej správe, preto považujeme tento výrok za pravdivý. Dátum zverejnenia analýzy: 05.02.2018 Naspäť Nahlásiť chybu

.rtf
311/2001 Z. z.
.rtf
.rtf


Výsledkom rekodifikácie trestného práva je prísnejší postih páchateľov násilných trestných činov a moderny trestný proces, ktorý je rýchly a efektívny. Výsledkom zmien v trestnom práve je 50 % pokles v páchaní násilných trestných činov za posledných osem rokov

KDH zrejme naráža na rekodifikáciu, ktorá nastala v rokoch 2004 až 2005. Išlo konkrétne o prijatý vládny návrh Trestného zákona č. 300/2005 Z.z. Ďalej novelizácia Trestného poriadku č. 301/2005 Z.z . a nakoniec vládny návrh zákona č. 475/2005 Z. z. o výkone trestu odňatia slobody a zmene a doplnení niektorých zákonov. Nepodarilo sa nám potvrdiť spomínaný 50 % pokles v páchaní násilných trestných činov za posledných osem rokov, ktorý má byť výsledkom rekodifikácie trestného práva. Je zaujímavé že ten istý výsledok rekodifikácie trestného práva uváza KDH vo volebnom programe z roku 2010 (s. 42): " Výsledkom rekodifikácie trestného práva je prísnejší postih páchateľov násilných trestných činov a moderný trestný proces, ktorý je rýchly a efektívny. Výsledkom zmien v trestnom práve je 40 % pokles v páchaní násilných trestných činov za posledných osem rokov . " V hodnotení práce policajného zboru za rok 2011 (.ppt) je uvedený aj tento graf: Z neho vyplýva, že medzi rokmi 2004 a 2011 odšlo k približne 50 % redukcii v počte násilných trestných činov. Dátum zverejnenia analýzy: 22.02.2012 Naspäť Nahlásiť chybu

300/2005 Z.z.

301/2005 Z.z

475/2005 Z. z.

volebnom programe


Existuje aj dokument, kde sa hovorí o znížení odvodov II. piliera z 9% na 6%, ktorý nesie vašu hlavičku (Smer-u SD pozn.)

Po voľbách v roku 2006 dostalo Ministerstvo práce za úlohu pripraviť zmeny v dôchodkovom starobnom sporení. Malo ísť o zníženie odvodov do druhého piliera z deviatich na šesť percent. Pochopiteľne by to znamenalo nižšie výnosy z druhého penzijného piliera. Ako to uvádzali Hospodárske noviny , Minister financií Ján Počiatek chcel takýmto spôsobom dostať do verejných financií sedem miliárd korún . Hovorca ministra financií Miroslav Šmál rovnako pripustil, že pripravovaná zmena bola v štádiu rokovaní a pripravovala sa analýza jej dosahov.

Hospodárske


To znamená, to je otázka koľko je nasporené prostredníctvom druhého piliera. A to je menej, ako ponúka prvý pilier. Ten druhý pilier je na tom slabšie.

Ján Richter má pravdu pri tvrdení, že momentálne je na tom druhý pilier horšie ako prvý pilier. Od 1.1.2015 može sporiteľ požiadať o dôchodok z II. piliera najskôr 60 dní pred dovŕšením dôchodkového veku. Žiadosť môže podať v DSS alebo v Sociálnej poisťovni. " Dôchodky budú vyplácané komerčnými subjektami na základe ich vlastných predpokladov a výpočtov a konkurečného súperenia. Štát nijakým spôsobom nestanovil vzorce, ktorými sa dôchodky majú vypočítať. Berúc do úvahy tento fakt, nie je v súčasnosti možné jednoznačne povedať presnú sumu, ktorú ten či onen dôchodca od januára 2015 dostane ." ( IFP ) Podľa Inšitútu finančnej politiky ministerstva financií bude priemerný dôchodok vyplácaný z II. piliera v roku 2015 približne 30 eur. Hoci sa toto číslo javí nízke, existuje viacero dôvodov, prečo je takýto vývoj prirodzený. Hlavnými sú krátka doba sporenia a dočasný nepomer odvodov medzi I. a II. pilierom. Výška dôchodkov z II. piliera bude preto postupne rásť. Priemerný dôchodok ľudí z I. piliera dosiahne 361 eur. V priemere budú dôchodcovia poberať z II. piliera iba 7,7% ich celkového dôchodku, pričom zvyšných 92,3% bude plynúť zo Sociálnej poisťovne. Takáto situácia je očakávaná a vzhľadom na nábehovú fázu dôchodkového systému aj prirodzená. Najvyšší podiel dôchodku z II. piliera bude u vysokopríjmových osôb, kde bude tento dôchodok tvoriť až 10% z celkového dôchodku. ( IFP )

IFP

IFP


Keď váš predseda parlamentu pán Paška predložil zákon o zúžení imunity roku 2008 to bolo, tak ho nakoniec stiahol, lebo to mohlo vtedy prejsť, vtedy opozícia bola ochotná hlasovať za.

Pavol Paška predložil v marci 2008 návrh ústavného zákona , ktorým by sa zrušila poslanecká imunita. Aj keď bola podľa Lipšica vtedajšia opozícia ochotná hlasovať za, neurobila tak. Prebehlo pritom päť hlasovaní , v ktorých za Paškov návrh hlasovali iba poslanci strany Smer – SD a opozičného KDH. Poslanci ďalších dvoch opozičných strán SDKÚ – DS a SMK sa pri hlasovaní neprezentovali, rovnako ani poslanci ĽS – HZDS a SNS. Výsledkom bolo, že parlament nebol uznášaniaschopný, no až "po piatom neúspešnom pokuse o hlasovanie Paška svoj návrh stiahol" ( hnonline.sk ).

návrh ústavného zákona
päť hlasovaní
hnonline.sk


Máme dohodu, že sa stretneme v utorok a budeme spolu rokovať a nielen s učiteľmi, pretože nás čaká v pondelok kolektívne vyjednávanie so zástupcami všetkých...

Podľa dostupných informácií kolektívne vyjednávania je na programe v utorok 9. októbra a nie aj v pondelok ako tvrdí P. Kažimír. Minister financií si pravdepodobne pomýlil deň. Výrok hodnotíme ako zavádzajúci. Televízia TA3 informuje o plánovaných stretnutiach ministrov školstva a financií: "Ministri by sa mali na budúci týždeň pravdepodobne v utorok ( 9, októbra 2012, pozn.) stretnúť s predstaviteľmi školských odborov . Ministri financií a školstva by sa mali dnes dohodnúť na termíne stretnutia s odborármi. Podľa Kažimíra to bude na budúci týždeň a vzhľadom na jeho pracovný program, sa stretnú pravdepodobne v utorok." V programe členov vlády stretnutia P. Kažimíra zatiaľ zverejnené nie sú. Vzhľadom na to, že minister financií bol 8. októbra v Luxemburgu na rokovaní , nie je možné aby zároveň rokoval s odbormi v ten istý deň. Podľa programu ministra školstva D. Čaploviča je zrejmé, že v pondelok 8. októbra a uskutoční len porada ministerstva a nie kolektívne vyjednávanie. V utorok má D. Čaplovič naplánované pracovné rokovanie k požiadavkám Odborového zväzu pracovníkov školstva a vedy na Slovensku. Dátum zverejnenia analýzy: 08.10.2012 Naspäť Nahlásiť chybu

TA3
programe členov vlády
rokovaní


Momentálne sa buduje plynová prípojka medzi Slovenskom a Maďarskom. Podpísali sme dohody s Poľskom.

Ministerstvo zahraničných vecí 24. februára 2014 informovalo o stretnutí ministrov zahraničných vecí krajín Vyšehradskej skupiny (V4), Bulharska, Grécka a Rumunska. Schôdzku zorganizovalo Maďarsko ako súčasná predsednícka krajina V4. Citujeme oficiálnu správu MZV SR : "Ministri sa venovali aj ďalším témam spoločného záujmu, medzi ktorými bola energetická a klimatická politika, vrátane diverzifikácie dodávky energií. V tejto súvislosti posúdili možnosti spolupráce a perspektívy prepojenia plynových koridorov, ktoré medzi sebou budujú Rumunsko, Bulharsko a Grécko s krajinami V4 po sprevádzkovaní plynovej prípojky medzi Slovenskom a Maďarskom ." O plánovanej výstavbe plynovodu z Maďarska na Slovensku hovorí správa SITA z roku 2012, podľa ktorej by sa malo začať stavať v marci 2013. Nakoniec sa podľa TASR začalo stavať už koncom roku 2012. Je pravda,že slovenský minister hospodárstva Tomáš Malatinský podpísal medzivládnu dohodu medzi Slovenskom a Poľskom o spolupráci pri realizácii projektu plynovodu spájajúceho slovenskú a poľskú prepravnú sieť. "Cieľom tejto dohody je vymedziť mechanizmy spolupráce pri príprave a realizácii uvedeného projektu. Projekt predstavuje jednu z priorít slovenskej energetickej politiky v oblasti energetickej infraštruktúry. Slovensko takto zlepší bezpečnosť dodávok plynu diverzifikáciou prepravnej trasy a zdroja a zároveň zvýši konkurenciu a likviditu trhu," povedal v tejto súvislosti minister Malatinský. Dátum zverejnenia analýzy: 05.03.2014 Naspäť Nahlásiť chybu

informovalo
SITA
TASR
medzivládnu dohodu


...oznámila Európska komisia, že ide žalovať Poľsko, Česko a Maďarsko, že odmietli prijímať migrantov.

Európska komisia sa 7. decembra 2017 rozhodla podať žalobu na Súdnom dvore EÚ na Českú republiku, Poľsko a Maďarsko kvôli ich postoju k prerozdeľovaniu migrantov. Výrok hodnotíme ako pravdivý. Všetky tri spomenuté štáty sa odmietli podieľať na programe prerozdeľovania žiadateľov o azyl v rámci EÚ podľa stanovených kvót. Ešte v septembri 2015 sa 28 štátov EÚ dohodlo, že sa postará o približne 160-tisíc utečencov, ktorí sa zdržiavali v Taliansku alebo Grécku. Česko, Poľsko a Maďarsko nedodržiavali svoje záväzky a o prerozdeľovanie sa podľa Európskej komisie nestarali. Eurokomisár zodpovedný za migráciu Dimitris Avramopoulos uviedol, že sa veľmi snažil „ presvedčiť tri členské štáty (…), aby aspoň trochu preukázali solidaritu ," čo sa mu podľa jeho vlastných slov nepodarilo. Ďalším krokom bolo podanie žaloby na tieto krajiny, ktorým teraz hrozí vysoká jednorázová pokuta alebo opakované penále, dokým svoje záväzky nesplnia. Je dôležité podotknúť, že Európska komisia začala právne konanie voči Česku, Poľsku a Maďarsku vo veci nesplnenia povinnosti už 15. júna 2017. Následne dostali štáty čas na poskytnutie odpovede a prípadné napravenie, avšak ich odôvodnenie označila komisia za neuspokojivé. Proti kvótam na prerozdelenie je aj Slovensko, ktoré sa rozhodnutie Rady EÚ o prerozdelení rozhodlo 2. decembra 2015 zažalovať . Žalobu neskôr podalo aj Maďarsko. Súdny dvor Európskej únie v Luxembursku žalobu dňa 6. septembra 2017 zamietol v plnom rozsahu. Rovnaká žaloba ako Česku, Poľsku a Maďarsku hrozila aj Slovensku. Podľa Európskej komisie však Slovensko na poslednú chvíľu prejavilo záujem podieľať sa na prerozdeľovaní migrantov, čím sa žalobe vyhlo. Presné kvóty pre Slovensko zatiaľ nie sú známe.

žalobu postará právne zažalovať zamietol hrozila


Naozaj v tom práve platí zásada, že pokiaľ existuje pochybnosť o tom, že ten obvinený alebo obžalovaný spáchal daný čin, tak súd sa musí prikloniť na jeho stranu.

Beluský hovorí o zásade „in dubio pro reo” (v pochybnostiach v prospech obvineného). Podľa jedného z uznesení Najvyššieho súdu (obdobných však je viac) „použitie zásady „in dubio pro reo“ prichádza do úvahy len vtedy, keď pochybnosti, ktoré vznikli v trestnom konaní o nejakej skutočnosti, trvajú aj po vykonaní a zhodnotení všetkých dostupných dôkazov.” Tvrdenie Martina Beluského preto hodnotíme ako pravdivé.

uznesení


Pán Špirko označil celý tento projekt a celú túto kauzu ako za fiktívny obchod (...)

Výrok odkazuje na vyhlásenie prokurátora Úradu špeciálnej prokuratúry Vasiľa Špirka z 8. marca 2018, v ktorom vyjadril podozrenie z korupcie voči bývalému ministrovi vnútra Robertovi Kaliňákovi a bývalému ministrovi financií a dopravy Jánovi Počiatkovi. Vasiľ Špirko vyšetroval prípad projektu dodávky sieťových komponentov a technológií na ministerstve vnútra. Tento projekt realizovala spoločnosť Tempest a.s., ktorá vyhrala verejnú súťaž. Hodnota projektu bola 15,21 mil. eur bez DPH. Špirko projekt neoznačil za fiktívny, ale kritizoval ho kvôli údajnému vyplácaniu provízií za sprostredkovanie obchodov. Výrok preto hodnotíme ako nepravdivý. Svoje podozrenie Špirko zverejnil 8. marca 2017 pred budovou Úradu špeciálnej prokuratúry. O prípade sa Špirko dozvedel od Ľuboša Vargu, ktorého predtým vyšetroval kvôli daňovým podvodom. Varga v súvislosti so svojím vlastným trestným stíhaním prejavil záujem oznamovať skutočnosti z verejného života a požiadal Špirku o stretnutie. Následne došlo k spísaniu trestného oznámenia. Kauza sa týka dodávky sieťových komponentov a technológií v pôsobnosti ministra vnútra z roku 2010. Špirko niekoľko týždňov prípad vyšetroval na vlastnú päsť, pretože nedôveroval polícii. Podľa Špirka kauza spočíva v tom, že zo zákazky sa platili provízie v desiatkach percent, ktoré sa mali odovzdávať Kaliňákovi a Počiatkovi. Svedok Varga tvrdil, že išlo o státisíce eur. Na kauze mali okrem Kaliňáka a Počiatka spolupracovať aj ďalšie dve kľúčové osoby - nazývané Milan (manažovanie projektu) a Peňaženka (vytváranie účtovného pozadia transakcií). " Peňaženka. Jej úlohou bolo vytvárať účtovné pozadie transakcií, ktoré sa podarilo vytvoriť z týchto zákaziek a ktoré predovšetkým boli určené pre Jána a Roba. Peňaženka zabezpečovala nielen nakladanie s týmito finančnými prostriedkami, ale mala zabezpečovať legalizáciu týchto peňazí v prospech týchto dvoch ľudí, ministra vnútra SR a ministra financií SR. Peňaženka pôsobila ako poradca na ministerstve, jej úlohou bolo spravovať tieto peniaze, ktoré pochádzali z provízií ...," povedal Špirko . Dátum zverejnenia analýzy: 07.05.2018 Naspäť Nahlásiť chybu

vyhlásenie korupcie projektu vyhrala vyšetroval Špirko